qundao/data-zh-poetry huggingface dataset:
春望篇
作者：黎遂球
朝代：明

天南多淑气，海国四时花。芳草侵朝雾，香云变晚霞。鳌光摇雉堞，蚌影互渔家。况复当春望，遥晴到碧纱。晴风散叶杨垂线，晴日落花泥掠燕。翡翠梁间栖复飞，蝴蝶帘前去还恋。佳人粉气热朝眠，公子炉烟阑夜宴。珊瑚实树挂罗衣，鹦鹉金笼传漏箭。木棉红映晓山开，百万人家旭翠堆。花田雨过昌华苑，锦石云依朝汉台。赵尉已尘迹，刘王馀艳灰。楚水啼湘竹，秦关折岭梅。当时豪雄递骑虎，削壁悬流割疆土。阁气沉香布雨云，桥光綵烛迎歌舞。宝髻穿珠仙凤妆，玉腕烹龙岛夷脯。宫阙遥连五岭高，烟花尚识三城古。三城隐隐接三山，五岭迢迢云水间。娇娥匀脸蔷薇露，贾客归心黄木湾。鲛绡斗帐裸寒玉，龙须片席袅憨鬟。槟榔甘送合欢舌，茉莉结作同心环。同心复同里，白晰少年子。荔枝花并蒂，榕木根连理。箫吹沸龙涎，画桡移蜃市。金屏列雀开，綵树千星蕊。雀屏兰舫酣丝竹，綵夺化工生簇簇。回营柳院出秋千，仙观花街群鞠蹴。百兽鱼龙迎锦阵，万户绮罗结霞麓。油壁通宵秉烛游，青骢绕郭挥鞭逐。青骢油壁过参差，玉山珠寺遍相嬉。不饥愿化仙羊石，鹜利齐祝海神旗。任是中原苦争战，从来此地无疮痍。犀通象贿等閒视，薏苡明珠谁复知。量珠应军牒，货贿迁农业。秧针刺垄塍，布谷催锄锸。波斯碧眼胡，昆崙紫髯侠。奇珍运甓骄，异宝挂席拾。陶公八翼折无能，陆子千金良足称。争雄据险昔所叹，海藏山冲容易凭。铜柱长铭汉贼灭，金鉴还扶唐祚兴。曲江风度诛胡得，昌黎文章徙鳄曾。伤时莫洒三忠泪，庙食南园五贤地。石衔精卫向厓门，血湿杜鹃留赑屃。杀气满浮云，讹言惑边燧。乘桴圣人勇，蹈海节士志。我所思兮在罗浮，菖蒲朱草蒙丹丘。安期驾鹤朝金阙，玉女攀花待石楼。采药长生都且少，好色不死醉无忧。为问神仙东海树，何似使君南陌头。云霞彩鸾腹，日月烛龙目。卢师与三笑，蓬莱堪几宿。更坐金台莲，还裁水田服。禅乳嗣曹溪，劫火留阿育。谁将浩劫三生判，且论九十三春半。南迁唐相授楞严，北去梁僧徒壁观。问天倘信炼石功，对酒肯作新亭叹。已见游丝拂地回，复看流水飞英乱。春草芳，春望长。山眉宛映相如璧，牡砺遥连宋玉墙。王侯将相各有分，鸦蛮鹅管随飞觞。缀幕悬明月，倾尊典鹔鹴。二十四翻任狼籍，三万六千犹可偿。
春江作
作者：黎遂球
朝代：明

水面杨枝受小舟，桃花东下鲤鱼浮。春江欲钓无聊赖，百尺游丝月作钩。
春游曲
作者：黎遂球
朝代：明

步幛缘花歇，沉香烘柳枝。酒深明晕玉，风细罥游丝。蛱蝶梦中煖，鸳鸯睡起疑。更堪云雾散，新月斗蛾眉。
春花曲
作者：黎遂球
朝代：明

烟如护架纱，风作并州剪。一夜尽装成，是谁香泪染。
春莫自板桥从诸父兄往从兄美彰墓上作
作者：黎遂球
朝代：明

伊人不可见，山风落松林。形骸没颜色，土丘埋素心。昼鸟啼无听，潦水高为吟。我来随杖屦，携幼伤情深。草木自华实，彼穴何冥沉。丈夫入黄泉，流膏作甘霖。湿此层崖翠，千载留胸襟。周视作拱揖，泫泪不能尽。何况刊箕踞，一饮临苍岑。
春试后姜如须见过赋赠
作者：黎遂球
朝代：明

苑西禅寺阁重重，箧有儒书远近宗。香喷玉河朝蘸笔，月回金阙夜吟钟。题门字几疑凡鸟，怀刺名应辨一龙。同值尧蓂闰正后，赋成何以颂乾封。
昭君怨二首
作者：黎遂球
朝代：明

衰草胡沙漠漠秋，黄河南入汉家流。佳人莫怨丹青误，写出麒麟万户侯。马上琵琶恨转浓，恩情犹自胜深宫。他家待买长门赋，不为无金与画工。
昭君怨二首·其一
作者：黎遂球
朝代：明

衰草胡沙漠漠秋，黄河南入汉家流。佳人莫怨丹青误，写出麒麟万户侯。
昭君怨二首·其二
作者：黎遂球
朝代：明

马上琵琶恨转浓，恩情犹自胜深宫。他家待买长门赋，不为无金与画工。
月下异
作者：黎遂球
朝代：明

饮酒当尽醉，逍遥当及夜。西风送嫦娥，欣然面东嫁。
木犀花底
作者：黎遂球
朝代：明

木樨花底月微光，香浸单杉杏影黄。一笑入林双不见，却教群伴看迷藏。
李仲木喜余下第南还赋诗载酒相贺即席述答因柬刘公旦用公旦送余北上韵
作者：黎遂球
朝代：明

江天归去得三馀，南面差饶万卷书。岂有银鱼破寥寂，幸无珰虎拜升除。鞭垂泰岳群青末，袖拂苏台万绿初。珍重文心报刘子，此时吾在李君车。
杨柳枝词三首
作者：黎遂球
朝代：明

轻烟酣醉动长眉，不辨杨枝定柳枝。恰似大堤游冶伴，相逢羞道姓名时。连绵千树俨游龙，不是眠烟便舞风。底笑落残飞絮后，满江秋叶罥芙蓉。
杨柳枝词三首·其一
作者：黎遂球
朝代：明

轻烟酣醉动长眉，不辨杨枝定柳枝。恰似大堤游冶伴，相逢羞道姓名时。
杨柳枝词三首·其二
作者：黎遂球
朝代：明

连绵千树俨游龙，不是眠烟便舞风。底笑落残飞絮后，满江秋叶罥芙蓉。
杨柳枝词四首
作者：黎遂球
朝代：明

翠压朱阑十二干，满堤杨柳一般看。如何苏小门边树，偏有游人系玉鞍。树树青青叶叶开，低腰宜浪舞宜台。莫多移到江都种，系得君王不肯回。垂柳垂杨乱著丝，行人都拟为相思。不知原是双双树，生长桥头惯别离。参差杨柳又如齐，二月雏莺上下栖。怪得多情青眼便，春风常笑雨常啼。
杨柳枝词四首·其一
作者：黎遂球
朝代：明

翠压朱阑十二干，满堤杨柳一般看。如何苏小门边树，偏有游人系玉鞍。
杨柳枝词四首·其三
作者：黎遂球
朝代：明

垂柳垂杨乱著丝，行人都拟为相思。不知原是双双树，生长桥头惯别离。
杨柳枝词四首·其二
作者：黎遂球
朝代：明

树树青青叶叶开，低腰宜浪舞宜台。莫多移到江都种，系得君王不肯回。
杨柳枝词四首·其四
作者：黎遂球
朝代：明

参差杨柳又如齐，二月雏莺上下栖。怪得多情青眼便，春风常笑雨常啼。
柬万年少
作者：黎遂球
朝代：明

虎丘明月记诗筒，凤阙芳尘西复东。垂柳色连堤草绿，落花流积御香红。莺声唤友题诗遍，蝶梦还家贳酒中。蚤晚玉堂犹献赋，阳春如和喜君同。
柬谢伯子
作者：黎遂球
朝代：明

十龄相对君，十年笑相视。春风拾桃花，秋衣把烟翠。俱是穷愁人，清歌当狂泪。泪亦不足垂，持觞交与醉。如何两三时，含愁但违异。盛年坐流光，何时称得意。昨日见麻姑，白发今缭地。我生非友朋，谁为豁幽思。郁郁抱肝肠，逢人不可示。感君长念兹，无为偶疏置。
柳絮三者客舍晚坐走笔题歌者扇
作者：黎遂球
朝代：明

落袖红知白，沾池重更轻。隔堤斜日澹，织月较分明。入夏愁无雪，先秋便有风。几堪特赠意，飘泊笑行踪。寂寂舞帘前，悠悠去远天。不妨团扇在，楼外听吟蝉。
柳絮三者客舍晚坐走笔题歌者扇·其一
作者：黎遂球
朝代：明

落袖红知白，沾池重更轻。隔堤斜日澹，织月较分明。
柳絮三者客舍晚坐走笔题歌者扇·其三
作者：黎遂球
朝代：明

寂寂舞帘前，悠悠去远天。不妨团扇在，楼外听吟蝉。
柳絮三者客舍晚坐走笔题歌者扇·其二
作者：黎遂球
朝代：明

入夏愁无雪，先秋便有风。几堪特赠意，飘泊笑行踪。
柳色二首
作者：黎遂球
朝代：明

新水浮萍涨远天，横塘迢递更如烟。珠帘细雨重重阁，锦缆柔风澹澹船。似贯荷钱拖万选，未分榆火暗三眠。春归到处堪长在，净扫残红汉殿前。送客谁言远道难，行行犹似别时看。阳关梦冷杯间雨，朔塞声沉笛半寒。肘后印垂金篆古，营前旗整绣雕残。骅骝一路驰鞭影，霜下才惊汗血丹。
柳色二首·其一
作者：黎遂球
朝代：明

新水浮萍涨远天，横塘迢递更如烟。珠帘细雨重重阁，锦缆柔风澹澹船。似贯荷钱拖万选，未分榆火暗三眠。春归到处堪长在，净扫残红汉殿前。
柳色二首·其二
作者：黎遂球
朝代：明

送客谁言远道难，行行犹似别时看。阳关梦冷杯间雨，朔塞声沉笛半寒。肘后印垂金篆古，营前旗整绣雕残。骅骝一路驰鞭影，霜下才惊汗血丹。
梁季贞年兄新婚赋赠二首
作者：黎遂球
朝代：明

舞入芙蓉蝶作身，嫦娥花下看曾亲。徒怜秋榜麟经客，恰与春风凤管人。几日章台柳拂衣，长安掷果竞先归。于今定试新偷谱，画出双眉似与非。
梁季贞年兄新婚赋赠二首·其一
作者：黎遂球
朝代：明

舞入芙蓉蝶作身，嫦娥花下看曾亲。徒怜秋榜麟经客，恰与春风凤管人。
梁季贞年兄新婚赋赠二首·其二
作者：黎遂球
朝代：明

几日章台柳拂衣，长安掷果竞先归。于今定试新偷谱，画出双眉似与非。
梁季贞年兄新婚赠赋
作者：黎遂球
朝代：明

粉脸相沾伴晓妆，不知为妇与为郎。侍儿窗外能分辨，呼唤才共五蕴肠。
梁木公索题园亭二首 其一 咏竹梧吟次
作者：黎遂球
朝代：明

短岸绿为天，森森翠玉穿。浅风梳凤翅，疏雨响鹍弦。倚石秋题叶，烹茶莫醉□。主人诗兴好，宜坐更宜眠。
梁木公索题园亭二首 其二 咏槐柳森中
作者：黎遂球
朝代：明

五柳宅谁隐，三槐家本传。丝堪系游骑，叶每坐鸣蝉。揉碧横烟径，摇金碎月天。不知琴卷处，只在水阑前。
梁木公索题园亭二首·咏竹梧吟次
作者：黎遂球
朝代：明

短岸绿为天，森森翠玉穿。浅风梳凤翅，疏雨响鹍弦。倚石秋题叶，烹茶莫醉□。主人诗兴好，宜坐更宜眠。五柳宅谁隐，三槐家本传。丝堪系游骑，叶每坐鸣蝉。揉碧横烟径，摇金碎月天。不知琴卷处，只在水阑前。
梁溪黄心甫秦以巽二子访予虎丘留诗失值
作者：黎遂球
朝代：明

出入亦以度，病起山且寒。偶然曝背去，二仲来云干。留诗得半面，肝肠如镜看。言在竹亭上，看竹兼未难。盘盘尽空林，望望过石坛。晨兴信藜杖，不见随所安。
梦得宝刀
作者：黎遂球
朝代：明

生平少报恩，珍重受时言。忆得宝刀梦，分明金错痕。提携天下近，作用眼中存。起坐星辰动，居然策大宛。
楚客有孟元白者偶持予红毛剑去闻其死于陈木叔明府所诗以志感
作者：黎遂球
朝代：明

一剑漫分手，于今三四年。故人嗟已矣，此物空泠然。倘落英雄手，宁沉寂寞川。还愁负心者，肝胆背灯前。
次江西忆大儿小儿偶然成诗
作者：黎遂球
朝代：明

大儿名长雄，小儿名石官。大儿始读书，问义生波澜。小儿恒索食，或啼或即欢。昨日我出门，蜀茶花未残。大儿立花下，嘿嘿众相看。问言将儿去，掉头作语难。小儿去索食，与食且未阑。我母语我行，吉行毋盘桓。恐渠乱牵衣，遂已出江干。
欢闻变歌
作者：黎遂球
朝代：明
体裁：乐府曲辞

镜破面自圆，谁能破侬面。天地纵反覆，侬亦与欢见。
水碓
作者：黎遂球
朝代：明

潆流入咽琉璃吐，老去姮娥眠玉兔。村娃閒斗隔溪砧，辘轳自搅蟾蜍步。催却鲛人频为织，冰窟成衣云臼食。寒岩逗雨乍停风，溜涌舂高曾未息。吟蝉相杵夜无声，山魈寂寂点鼍更。惟有残霞捣难碎，晴光晓曳长天明。
江南曲
作者：黎遂球
朝代：明

天上月似船，江南船似月。载去当载还，吹落梧桐叶。新月待新圆，燕尾剪残烟。莫打鸳鸯瓦，怕断琵琶弦。梦郎掷金丸，醒来握莲子。心苦不自知，但得眠来喜。藕丝抽寄郎，辫作紫骝缰。倘及骑蝴蝶，鞭来过女墙。行行绕回字，定是今朝至。洗手上高楼，钗头簪茉莉。开匣见郎书，富贵是归期。扭碎茉莉花，换取金缕衣。
江南曲
作者：黎遂球
朝代：明

江南二三月，花柳映山青。送君江北去，草绿到长亭。
江姬以忤贵陷狱念其冤救之谬欲身报赋诗以遣
作者：黎遂球
朝代：明

飞去无劳首重回，春风何力柳眉开。他生若作衔环鸟，莫向名花队里来。
河上怀徐巨源
作者：黎遂球
朝代：明

黄河日落绕天长，风起云飞旧战场。野店短衣眠乱草，戍楼横笛向垂杨。千盘未觉羊肠苦，一醉频倾马乳香。更欲与君同仗剑，和吟新句坐流觞。
河上送春二首
作者：黎遂球
朝代：明

柳拂长牵棹，莺催□到家。书檐问简玩，香柱羽趺跏。新火春烟重，游丝岸日斜。最难三月莫，处处有鸣蛙。尚妒宜春媚，芳菲半近船。管弦非故里，风月费晴天。野色粉朝发，瓶枝落午眠。计程争不到，空负牡丹前。
河上送春二首
作者：黎遂球
朝代：明

水气侵鸠闷，风帆掠燕狂。白看梨梦破，红变杏梢香。放舸依林遍，装云去路长。惯将春色住，何意又他乡。鲁酒宜高枕，齐纨拟换衣。独归蝴蝶远，双到鲤鱼稀。入煖流澌尽，馀寒嫩绿肥。欲知愁几度，花向客船飞。
河上送春二首·其一
作者：黎遂球
朝代：明

柳拂长牵棹，莺催□到家。书檐问简玩，香柱羽趺跏。新火春烟重，游丝岸日斜。最难三月莫，处处有鸣蛙。
河上送春二首·其一
作者：黎遂球
朝代：明

水气侵鸠闷，风帆掠燕狂。白看梨梦破，红变杏梢香。放舸依林遍，装云去路长。惯将春色住，何意又他乡。
河上送春二首·其二
作者：黎遂球
朝代：明

尚妒宜春媚，芳菲半近船。管弦非故里，风月费晴天。野色粉朝发，瓶枝落午眠。计程争不到，空负牡丹前。
河上送春二首·其二
作者：黎遂球
朝代：明

鲁酒宜高枕，齐纨拟换衣。独归蝴蝶远，双到鲤鱼稀。入煖流澌尽，馀寒嫩绿肥。欲知愁几度，花向客船飞。
浙江有怀梁非馨作
作者：黎遂球
朝代：明

梁子旧游处，临流想当同。芳气流歌吹，翠色炫云峰。嗟子守穷躅，我来谁与从。水入鸣琴清，林和吟蝉工。丽景属颜回，锦绣萦心胸。忆昔每临咏，互发如商宫。佳思忽以驰，感子扬长风。兹游把豪素，遇物情颇浓。相思不能已，凭啸浚清空。
清溪曲
作者：黎遂球
朝代：明

日饮清溪水，夜宿清溪烟。烟中双白鹤，落水踏红莲。莲根抱溪石，莲子生石壁。丝牵不自繇，心苦半枯赤。白鹤似能言，衔莲飞上天。口衔不得语，语便落人前。
渡江有述
作者：黎遂球
朝代：明

花柳东南映别筵，江涛飘撼渡头船。霄高往见云摩水，地坼功怜木济川。飞鸟欲归停岛树，神鱼将起喷波烟。二仪象阔分吴野，八卦风雄近楚天。潮汐互吞时候转，阴晴中漏雨阳穿。千层激浪俄喧号，一泻湍洄忽沸漩。山立作门排闼过，寺浮如舰与钟悬。回看乍觉人声断，逆渡犹吹帆影前。土俗顿殊城两岸，辰炊隔望渺重渊。中原此去愁多事，枥马频嘶又著鞭。
游丝曲
作者：黎遂球
朝代：明

陌上迢迢怨别离，轻风一道罥游丝。东家曳却残花去，系得西邻日正迟。
游丝曲四首禅藻社作
作者：黎遂球
朝代：明

雨歇花乾舞绿杨，游丝天外更飞扬。无端撇断无丝续，绕树千回自短长。燕剪莺穿挂月钩，官街尘晚湿云收。情知不转游人骑，淡荡吹来任转头。湖上鸳鸯放夕睡，双双眠水复拖云。从教逐却游丝去，总是牵缠不忍分。
游丝曲四首禅藻社作·其一
作者：黎遂球
朝代：明

雨歇花乾舞绿杨，游丝天外更飞扬。无端撇断无丝续，绕树千回自短长。
游丝曲四首禅藻社作·其三
作者：黎遂球
朝代：明

湖上鸳鸯放夕睡，双双眠水复拖云。从教逐却游丝去，总是牵缠不忍分。
游丝曲四首禅藻社作·其二
作者：黎遂球
朝代：明

燕剪莺穿挂月钩，官街尘晚湿云收。情知不转游人骑，淡荡吹来任转头。
游端州七星岩
作者：黎遂球
朝代：明

轻舟寻遍七星遐，恍惚乘来博望槎。入洞有时容竹杖，沾衣何处落桃花。炉烟直出层宵迥，石气横吹别窦遐。不是鸟饥群下食，更难深觅道人家。
湖上
作者：黎遂球
朝代：明
体裁：七言绝句

承恩坊里绿杨烟，翠幄朱楼大道边。谁似侬家湖口住，当门人上木兰船。
湖上即事四首
作者：黎遂球
朝代：明

水树楼台碧，朝云雨气红。燕巢香乳湿，渔网柳波风。花落粘游屐，荷开供酒筒。断桥峰色在，先梦上高空。小港闻歌入，萍开认去船。辨香寻袖气，移翠剩茶烟。采药疑归月，吹箫或上天。花间齐盼望，空有水云连。蝴蝶翻莲粉，蜻蜓罥藕丝。绿阴人散后，红破鸟归时。笑拾同心带，还留比目棋。隔堤闻走马，迎看席兼移。十载游山兴，五从湖上分。杏衫围写画，桃纸占题裙。斗草馀书带，裁缄报锦文。倘应携并去，胭粉满松云。
湖上即事四首·其一
作者：黎遂球
朝代：明

水树楼台碧，朝云雨气红。燕巢香乳湿，渔网柳波风。花落粘游屐，荷开供酒筒。断桥峰色在，先梦上高空。
湖上即事四首·其三
作者：黎遂球
朝代：明

蝴蝶翻莲粉，蜻蜓罥藕丝。绿阴人散后，红破鸟归时。笑拾同心带，还留比目棋。隔堤闻走马，迎看席兼移。
湖上即事四首·其二
作者：黎遂球
朝代：明

小港闻歌入，萍开认去船。辨香寻袖气，移翠剩茶烟。采药疑归月，吹箫或上天。花间齐盼望，空有水云连。
湖上即事四首·其四
作者：黎遂球
朝代：明

十载游山兴，五从湖上分。杏衫围写画，桃纸占题裙。斗草馀书带，裁缄报锦文。倘应携并去，胭粉满松云。
湖上同胡小范夜饮坐中听其家元戎敬仲与房都护占明盛谈往事
作者：黎遂球
朝代：明

我客西湖已十载，濯足往往临高溪。今年失意乃寒疾，束书枕琴眠招提。欲归未归天气好，买舟方上严滩道。湖头词客兰桡过，银烛相看树星晓。渔阳老将雄酒间，吴阊美人长眉弯。白眼瞠瞠向前语，曾立奇功山海关。逆珰诛求意不足，锒铛夜系血如浴。黑狱沉沉竟失明，流落江南眠石屋。坐中髯客复何为，犴狴曾同袁督师。令箭初飞缒城出，騕袅牵来只让骑。罪案相寻连内阁，壮士何妨委沟壑。煅炼严刑死不招，督师磔肉如花落。至尊意解不深求，忽蒙放出归云游。逍遥独钓湖天月，旧事伤心烟雾愁。烟波惨澹生前席，酌酒与君望天色。英雄成败古何尝，得似扁舟五湖客。胡郎别我归城中，掀髯大醉淩寒风。相期更伴钱塘去，千顷潮头驾短篷。美人清歌笑回首，长笛一声折杨柳。为君舞剑复弹筝，玉腕还持一杯酒。
湖上寄梁未央
作者：黎遂球
朝代：明

日日呼未央，此中宜杖钵。为儒虽后进，学佛已先达。相知一十年，而各讨生活。我作花酒禅，子学曹溪獦。兹游颇得力，宿根恍难遏。毒怒證罗汉，慈悲恋菩萨。如暗乍悬灯，如醒初餐葛。逼欲对吾子，堂前高棒喝。须知门外汉，一旦思排闼。
湖上漫吟
作者：黎遂球
朝代：明

小泊莲船到寺檐，兽炉烟袅睡情恹。清秋岩壑遥飞练，细雨楼台互捲帘。千日醉醒凭酒盏，百年欢笑倩香奁。閒来学得安心诀，禅案全于绮语拈。
湖上答赠方尔止
作者：黎遂球
朝代：明

读书当世士，之子意深湛。大雅岂不作，和平存好音。笔香闻桂性，诗骨见兰心。海上予兹去，弹琴重可寻。
湖上答赠朱子庄进士
作者：黎遂球
朝代：明

杏花簪罢折杨枝，年少仙郎得意时。借问上官遥点笔，何如西子对描眉。新看寺院笼纱句，旧觅旗亭进酒诗。便合与君赢一醉，锦袍应与莫教迟。
溪上晚步
作者：黎遂球
朝代：明

馀不城外石桥斜，不见清溪道士家。惟听小姑閒唱曲，茜裙临水折梅花。
滕县即事
作者：黎遂球
朝代：明

寂寂孤城草半青，自吹燐火望如星。向头孀妇烧灯坐，犹诵莲花教主经。
滕县即事
作者：黎遂球
朝代：明

白骨成山潦水肥，平妖诸将论功归。诛彝未必皆无罪，莫讶歌旋赐锦衣。
漫述答人
作者：黎遂球
朝代：明

风雨潇潇更病中，隔帘从报落花红。束书高枕梦中梦，流水当门东复东。药臼自研忘味苦，蒯缑相伴笑心雄。孤居颇觉须眉好，那得逢人态转工。
潘芝林繇杭州参军迁荔波令荔波予从父旧治潘以此闻予至湖上即命驾见访因赠以诗
作者：黎遂球
朝代：明

因君莲幕美，笑此竹林贤。旧政多山水，新栖劳凤鸾。官租从剖斗，蛮市不论钱。喜乐情相告，文书译始宣。赏知荣綵线，辱岂示蒲鞭。礼数裙盘地，言谈手画天。行春群劝饮，导驾妇争前。颁历宁看日，栽花好记年。标枝还野鹿，寄迹俨神仙。教化应如蜀，清廉和酌泉。明朝列循吏，于此见相传。
灯船曲四首
作者：黎遂球
朝代：明

嬉春才过闰元宵，端午还添廿四桥。便合龙舟与灯子，绕城箫鼓送兰桡。尽著冰纱阔袖衣，柳阴人与燕交飞。河房倚遍檐前树，夜扣城门趁队归。画舫纱笼照火旗，笙箫檀板间花枝。春风最擅包郎手，不羡当年剪綵奇。词客人人杜牧才，停桡都为郑庄来。徵歌任选如花妓，索写桃笺侍举杯。
灯船曲四首·其一
作者：黎遂球
朝代：明

嬉春才过闰元宵，端午还添廿四桥。便合龙舟与灯子，绕城箫鼓送兰桡。
灯船曲四首·其三
作者：黎遂球
朝代：明

画舫纱笼照火旗，笙箫檀板间花枝。春风最擅包郎手，不羡当年剪綵奇。
灯船曲四首·其二
作者：黎遂球
朝代：明

尽著冰纱阔袖衣，柳阴人与燕交飞。河房倚遍檐前树，夜扣城门趁队归。
灯船曲四首·其四
作者：黎遂球
朝代：明

词客人人杜牧才，停桡都为郑庄来。徵歌任选如花妓，索写桃笺侍举杯。
燕歌行
作者：黎遂球
朝代：明

金钗十二成两行，玉颜红袂环相当。垂垂腻云鬓辉煌，银烛参差竞明光。逢逄击鼓齐登堂，举鼎烹牛炙肥羊。主人斜飞琥珀觞，帘前错杂风和香。高歌起舞前为将，一斗一石殊未央。酒酣意气横飞扬，鸣弦激管排双双。交加为寿奉琼浆，歌喉变合宫与商，贱妾声转情且长。十四邯郸倡，经过音韵诗绕梁，门阁次弟随荒凉。会须努力各自强，漏沉为欢入花房。其如红日高东方，愿君百岁长如疆。
牡丹曲
作者：黎遂球
朝代：明

西山春色如绿纱，牡丹试暖齐放花。雪香千顷染霞湿，葳蕤嫩紫参差芽。看花宫使银铃马，飞鱼绣服盘阶下。斜寻金弹走冰坭，芳塍日冷都城夜。古道麒麟石人瘦，教捧铜盘进羊炙。歌儿带缬作珠鞭，酒散驰归火满天。半劈花趺穿箭镞，娇红似割胭脂玉。官街乞与典门佣，晓卖郎君醉丝竹。
独漉
作者：黎遂球
朝代：明

独漉独漉，水深泥浊。独自扬鞭，不及马腹。英英白云，风来则分。举头射雁，回头见君。君从何来，中道行苔。日莫无主，能不徘徊。猛虎饥啼，是东是西。望之不见，荆棘齐迷。我欲登高，登高为劳。不如白日，还衣锦袍。群乌飞天，逆风不前。不如栖鸡，羽翰翩翩。
猛虎行
作者：黎遂球
朝代：明

南山张罗，北山道阻。欲东复西，其如猛虎。猛虎前致词，锯牙旌其尾。一日不食人，肝肠饥欲死。吁嗟此下人，岂不闻谈叹其声，眈眈其视。高堂为虎穴，谁道探其子。道建驺虞，曾不相似。冷户无馀脂，白骨无荣髓。嗟尔虎，不食人，人皆食之矣。夺尔之食，不如与尔。
王继阳朱康侯同载下富春漫赋
作者：黎遂球
朝代：明

淹旬犹共载，恰可送将归。越水连吴月，兰桡出翠微。引眠寻卯酒，并坐拥寒衣。独有迎潮梦，乡心各自飞。
理径
作者：黎遂球
朝代：明

荒径怜归客，晴楼待远林。久虚宜石处，私负种梅心。山色看城入，墙头过月深。一翻营向背，曲折称疏阴。
甲申闻雁
作者：黎遂球
朝代：明

今年闻雁倍伤情，禾黍悲风忆故京。齧雪总差持节使，渡河谁进报仇兵。稻梁不复当时饱，砧杵空留月下声。
甲申闻雁
作者：黎遂球
朝代：明
体裁：古风

齧雪总差持节使，渡河谁进报仇兵。稻梁不复当时饱，砧杵空留月下声。
癸亥除夕二首
作者：黎遂球
朝代：明

依然送腊似前年，检历那堪岁自迁。渐与儿童不相类，却于时辈漫为缘。深杯薄酒憨憨醉，北舍南邻浅浅烟。可叹逢春无别事，斋头间亦揭红笺。时名一任世人方，痴叔文儿与酒狂。又是六旬新甲子，谁论三十贵萧郎。邻家照夜灯千炬，岁市宜春傍两行。短梦既馀聊自慰，好凭佳兆报春王。
癸亥除夕二首·其一
作者：黎遂球
朝代：明

依然送腊似前年，检历那堪岁自迁。渐与儿童不相类，却于时辈漫为缘。深杯薄酒憨憨醉，北舍南邻浅浅烟。可叹逢春无别事，斋头间亦揭红笺。
癸亥除夕二首·其二
作者：黎遂球
朝代：明

时名一任世人方，痴叔文儿与酒狂。又是六旬新甲子，谁论三十贵萧郎。邻家照夜灯千炬，岁市宜春傍两行。短梦既馀聊自慰，好凭佳兆报春王。
登太山上天门作
作者：黎遂球
朝代：明

晓日上红门，向午在盘道。翀鸟等游鱼，寿柏齐寸藻。高天自无云，俯气互遥颢。衣带须臾更，烟流合离抱。淩杖挂层阶，浮身射众宝。石壁齧瑶浪，阳冰溜晴潦。宇宙何寥寥，经过怀玉璪。
登宝月台
作者：黎遂球
朝代：明

一上高楼醉复醒，天风吹面爽泠泠。波澜阔水当三月，历乱山岩对七星。花落晚看村树远，鸟飞时与峡云停。清閒况是依兰若，敲彻寒钟又听经。
登济宁李太白酒楼放歌同周荆卿李季修黄虞六
作者：黎遂球
朝代：明

长河浊漉春如酒，水面船为太华藕。欲作糟丘葬腐儒，无使祖龙共任咎。眼前谁果是儒流，尼山鼻息眠齁齁。从他诵法向邹鲁，且自来登太白楼。我闻李太白，惟称钓鳌客。脚架力士腰，气掩名花魄。高歌大醉豪当时，天子呼前亲见之。鉴湖道士昔官此，登楼对饮临南池。楼前龟蒙山，愿变为金龟。神仙是吾友，孔孟宁吾师。古人一饮且百拜，吁嗟白也何不知。我寻太白酒中意，狂来俯仰空瞠视。今人巾帼束须眉，岂若古之狂也肆。儒衣冠，作巾帼。有肉肠，无酒格。请君一饮气定槯，谁肯低腰沾缝掖。不饮安能傲独醒，兹楼千古长有名。颓流逆挽天河浪，中识长庚与酒星。此时李太白，醉狎麻姑无限情。
登滕王阁
作者：黎遂球
朝代：明

丰城剑云去，高阁序犹存。医物气时尽，文章名日尊。窗开波浪窄，江作管弦喧。帝子籍留此，凭高易怆魂。
白团扇歌
作者：黎遂球
朝代：明

赠郎白团扇，绣出双芙蓉。倘爱芙蓉娇，无徒弃秋风。
白雁和友人咏
作者：黎遂球
朝代：明

乍到不惊秋，闻声恰惹愁。半行飞帛字，初写曝衣楼。度月迷相唤，冲云误独留。未缘天子射，谁者觅书投。
督师度岭经飞来寺留题壁上
作者：黎遂球
朝代：明

提兵又过飞来寺，报国深惭似去年。但得文华人物在，人间何地不神仙。
知上人至郴州曾兰若少参特枉书问因上人还赋答为寿
作者：黎遂球
朝代：明

一锡至仙城，知君有道情。佛依无量寿，水亦千秋名。苏耽何足羡，慧远且传声。节钺主恩在，还堪为众生。
短歌行
作者：黎遂球
朝代：明

酒酣月满地，为君歌短歌。愿君漏壶箭，刻作鲁阳戈。夏姬老矣，嬴女如何。维南有箕，维北有斗。持播南山尘，载挹东海酒。明明如月，仙人见之肠断绝。嫦娥倩灵药，玉兔如春雪。何不醉挟罗敷采扶桑，烛龙移照合欢床。
短歌行
作者：黎遂球
朝代：明

长歌莫挽天河水，短歌横笛声相倚。落花回风恋故枝，飞入芙蓉绣帏里。饮酒还宜近妇人，莫向平原楼上嗔。无情割爱乃身死，至今徒笑春申君。
示两弟
作者：黎遂球
朝代：明

山川绕红蓼，老父筑居时。为厌世人事，豪吟偕隐诗。汝今仍棣萼，吾未愧荆枝。到处皆萍梗，终焉同聚斯。田园聊足乐，之子勿多求。父老世相识，母妻无隐忧。书藏经句读，稻熟便耘收。未必全藜藿，前溪任钓舟。丹青非末艺，僻尚有同清。好遂成名士，恒言畏后生。云山深借助，烟鹤与经行。试数诸贤达，何人恋市城。送弟如嫁妹，总缘无父伤。承颜各养母，求禄又宾王。形影三年弱，绸缪叠语长。祇图百祥降，不敢泪双行。
示两弟·其一
作者：黎遂球
朝代：明

山川绕红蓼，老父筑居时。为厌世人事，豪吟偕隐诗。汝今仍棣萼，吾未愧荆枝。到处皆萍梗，终焉同聚斯。
示两弟·其三
作者：黎遂球
朝代：明

丹青非末艺，僻尚有同清。好遂成名士，恒言畏后生。云山深借助，烟鹤与经行。试数诸贤达，何人恋市城。
示两弟·其二
作者：黎遂球
朝代：明

田园聊足乐，之子勿多求。父老世相识，母妻无隐忧。书藏经句读，稻熟便耘收。未必全藜藿，前溪任钓舟。
示两弟·其四
作者：黎遂球
朝代：明

送弟如嫁妹，总缘无父伤。承颜各养母，求禄又宾王。形影三年弱，绸缪叠语长。祇图百祥降，不敢泪双行。
祈晴二首
作者：黎遂球
朝代：明

一雨数宵倾，云端尽倾瓶。东南浮欲去，遐迩望俱平。伐鼓船头社，惜花江上城。飞书叹巫女，狼籍众相轻。塌草屋痕乱，灯花壁气寒。梦回看电火，天暗误时餐。白野秧针没，黄云潦影漫。忧农齐拜祝，非为冶游难。
祈晴二首·其一
作者：黎遂球
朝代：明

一雨数宵倾，云端尽倾瓶。东南浮欲去，遐迩望俱平。伐鼓船头社，惜花江上城。飞书叹巫女，狼籍众相轻。
祈晴二首·其二
作者：黎遂球
朝代：明

塌草屋痕乱，灯花壁气寒。梦回看电火，天暗误时餐。白野秧针没，黄云潦影漫。忧农齐拜祝，非为冶游难。
神弦曲绂臣、耑孙兄弟渡海并溺，为作此曲，以招其魂
作者：黎遂球
朝代：明

蜃吐三山虹作道，桑田童女秦年老。喃喃梵语唤西风，魂兮不语吹遥空。雷形双鸟飞斜雨，泪眼看之疑曳苧。弟兄德祖兼文举，骑鱼瞥作芙蓉主。社公叩挽哀无力，浪花张天盐雪白。神巫好唱谢家诗，花外沉沉梦颜色。
禺峡山
作者：黎遂球
朝代：明

树树春枝带白云，上方何处二禺分。波澄雨霁龙南北，月色泉声僧见闻。半夜竹箫怀帝子，前江瑶瑟伴湘君。乘流更忆蓬瀛近，坐遣双鱼寄赤文。
禺峡山中人朱叔子玉笑堂成人来索诗书云玉笑之义不求甚解然予作诗正不必此诗真足相当也率尔报之二十韵
作者：黎遂球
朝代：明

白石行歌自可思，惟君玉笑我能知。天高有客投壶过，月冷何人捉麈宜。骑鹤吹笙调子晋，投瓜曳舄戏安期。梅心喜跃初输梦，山色玲珑互放眉。环系峡猿聊破涕，霜侵木客跳吟诗。将因凤叫弹瑶瑟，绝胜尘来擘荔枝。佩有香兰弦语细，炉供兔药杵声迟。露桃匀碧低憨脸，墨蕊含毫尽解颐。洞里素书传舞剑，阶前屐齿折观棋。宁如罢席唉双斗，可有占璜挂一丝。蛟断过河心亦壮，龙狞溅血胆虽奇。耕蓝尽是伤三刖，被褐何妨慰五噫。万卷筑城酬什袭，三珠为树亚参差。溪云学水敲冰听，泉眼流波入茗嬉。瑑却娲天娱老态，雕成郢雪快吟姿。晕笼银烛销烟泪，叠戛琅玕未粉疲。好下晶帘媒蛱蝶，岂如昙钵吠琉璃。象王定与拈花会，下士何劳刻叶疑。莫逆相看攻石意，往来珍重过溪时。缄书偶亦堪璚报，或称磨圭三复诗。
秋千词
作者：黎遂球
朝代：明

院角秋千是妾家，每于摇处挽红纱。侍儿惯逐香风底，拾得钗钿并落花。
秋月
作者：黎遂球
朝代：明

寂寂晴宵望不穷，枫林疏见月如弓。天围素幕钩初上，人在方诸影并空。金粟香生仙省桂，玉兰光瘦御街桐。从他坫杵敲如碎，偏照离情是夜中。
秋胡诗
作者：黎遂球
朝代：明

良日空气淑，新绿光荣敷。揭筐自寻陌，妇出堂留姑。娟娟颇自怜，艳发姿有馀。玄鬟窈窕鉠，鹄袂徘徊孤。遂感行路人，宁知为故夫。冶慎以内持，归来见秋胡。美目曾盻睐，赖保芳濯躯。忸怩采桑间，男女胡不殊。怀金亦云赂，谁云非若濡。未保君子疑，惭极思各途。所以坚贞妇，垢形怕异趋。
秋色和黄逢水
作者：黎遂球
朝代：明

坐爱新鸿泻乱霞，夕阳临水见人家。疏依玉宇排彤树，寒入银光浸烛花。云影半停吹更澹，月眉如洗望偏遐。清江处处芙蓉醉，媚脸涂看帐碧纱。
秦淮曲
作者：黎遂球
朝代：明

花红人发黑，绿水流香国。照水楼参差，朝朝漾春色。落月住帘栊，金镜双蟠龙。风开紫罗帐，绣被吹芙蓉。晶帘互明灭，艳曲花间发。鹦鹉不知寒，随人歌白雪。
端前砚以火痣色为佳予得一方颇自珍爱因复记二十字
作者：黎遂球
朝代：明

祖龙欲东行，骑山度溪水。鞭之血肉匀，割与管城子。
端州归兴二首
作者：黎遂球
朝代：明

蹉跎何意便经春，梦绕斋头一斗尘。薝卜海棠开正了，昼晴知待赏花人。岩前初试薄春衣，未遍登临兴已违。独爱石头能具眼，故迟双桨待邀归。
端州归兴二首·其一
作者：黎遂球
朝代：明

蹉跎何意便经春，梦绕斋头一斗尘。薝卜海棠开正了，昼晴知待赏花人。
端州归兴二首·其二
作者：黎遂球
朝代：明

岩前初试薄春衣，未遍登临兴已违。独爱石头能具眼，故迟双桨待邀归。
端溪采砚歌
作者：黎遂球
朝代：明

矞云摇根走深谷，岩父冲冲凿瑶玉。移得良田白兔耕，笔花万丈栖鸲鹆。娲天擦手湿云浓，秦皇鞭痕疑向东。硁然不数未央瓦，神仙都下狞龙宫。探来片片皆奇宝，虫头蚀断红霞老。寒气呵蒸平涌泉，火痣如烘温不燥。羚羊峡口琢磨家，自言蕉叶胜梅花。千缗莫惜买归去，晴窗泼墨浮烟斜。
端阳前一日李仲木招同刘元声元博公夏昆玉乔梓泛舟阊门外夜游虎丘分赋十韵
作者：黎遂球
朝代：明

放船宜夏日，投辖最关情。西子锦帆径，南菱□桨声。荀陈车盖集，嵇阮竹林迎。遂作登龙客，因怜绣虎名。桃符当令节，兰玉对新英。水气浸衣裳，云光荡镜平。吹香帘粉近，访石塔灯明。箫管晚凉细，歌喉子夜轻。烛花垂更剪，蕉叶满频倾。高会应留韵，题诗入酒城。
竹
作者：黎遂球
朝代：明

窗纱烟纹破遥峰，粉枝摇落花须红。参差浓澹天玲珑，流泉浸声寒影中。美人停梭掷春思，井阑日午檐阴翠。归客潇湘枕上听，茗椀桃笙酣碧醉。
竹
作者：黎遂球
朝代：明
体裁：古风

窗纱烟纹破遥峰，粉枝摇落花须红。参差浓澹天玲珑，流泉浸声寒影中。美人停梭掷春思，井阑日午檐阴翠。归客潇湘枕上听，茗碗桃笙酣碧醉。
竹圃游宴诗六首
作者：黎遂球
朝代：明

选得金钗客，屏风引碧阑。翱翔三十六，曲曲映双弯。腾鞭金埒抹，注矢绿埃涓。亭上歌声远，飞还鸣角弦。香厨临竹港，易损牡丹芽。却渡兰桡过，檀槽滴落花。春气生阶草，轻寒破腊梅。捲帘娱瑞雪，公子正多才。歌伎悬灯引，材官导马归。更移花下席，取次换寒衣。棋枰围屐齿，酒态弄貂裘。记取荆州客，人人万户侯。
竹圃游宴诗六首·其一
作者：黎遂球
朝代：明

选得金钗客，屏风引碧阑。翱翔三十六，曲曲映双弯。
竹圃游宴诗六首·其三
作者：黎遂球
朝代：明

香厨临竹港，易损牡丹芽。却渡兰桡过，檀槽滴落花。
竹圃游宴诗六首·其二
作者：黎遂球
朝代：明

腾鞭金埒抹，注矢绿埃涓。亭上歌声远，飞还鸣角弦。
竹圃游宴诗六首·其五
作者：黎遂球
朝代：明

歌伎悬灯引，材官导马归。更移花下席，取次换寒衣。
竹圃游宴诗六首·其六
作者：黎遂球
朝代：明

棋枰围屐齿，酒态弄貂裘。记取荆州客，人人万户侯。
竹圃游宴诗六首·其四
作者：黎遂球
朝代：明

春气生阶草，轻寒破腊梅。捲帘娱瑞雪，公子正多才。
竹肉行
作者：黎遂球
朝代：明

郭公侍儿袅参差，肉香竹孔调疾迟。低昂无字有呼吸，鹿卢双茧同牵丝。忽如高雁叫寒水，珍珠一串松喉起。入耳穿心散骨毛，销魂况剪秋瞳子。老妇琵琶无足怜，赋箫娱疾徒子渊。转喉合律亦聊尔，撮舌清啸怀孤鸾。长绕空山疑界裂，折作同心方胜叠。咽如流泉写石罅，细缚飞云入蚊睫。嗟予久客积愁绪，一旦閒情都有处。竦然病骨醉馀苏，叫起顽仙听凤语。
答别叶圣野用来韵
作者：黎遂球
朝代：明

远道行宜夏日长，不辞当暑就炎方。家贫易起秋闺怨，母在惊闻早稼荒。湖上故人携手遍，日边高鸟引帆翔。尊前别后论生事，橘柚千头海外乡。
答徐子能
作者：黎遂球
朝代：明

春归客频望，薄暮虎丘东。高鸟不谋木，落花翻舞风。雨晴山更出，烟暗绿如空。舒啸还呼尔，前林一水通。
答梁木公入社论诗之作
作者：黎遂球
朝代：明

一春风雨对谈诗，笔墨长堪伴酒卮。念佛岂真吾贾岛，铸形难得尔钟期。须缘只字撚应断，帚以千金敝不辞。花阵鸟澜都作敌，莫于棋鼓笑偏师。
答赠万年少
作者：黎遂球
朝代：明

闻见眼中尽，爱君非小才。频乘白门兴，一棹黄河来。跨下英雄贱，门前楚汉开。却愁生更晚，叉手独徘徊。
答赠徐山人二首
作者：黎遂球
朝代：明

扬州歌舞地，客有莲花冠。尽惜镜中美，何如城北看。江声松际梦，峰色酒间寒。一棹携知好，归为芋栗餐。山深老诗骨，此意几人知。白眼感珍重，苍精携见贻。鸳湖存旧宅，鹤冢续残碑。十赉文须就，从君慰所师。
答赠徐山人二首·其一
作者：黎遂球
朝代：明

扬州歌舞地，客有莲花冠。尽惜镜中美，何如城北看。江声松际梦，峰色酒间寒。一棹携知好，归为芋栗餐。
答赠徐山人二首·其二
作者：黎遂球
朝代：明

山深老诗骨，此意几人知。白眼感珍重，苍精携见贻。鸳湖存旧宅，鹤冢续残碑。十赉文须就，从君慰所师。
紫溪翁歌
作者：黎遂球
朝代：明

坐上紫溪翁，囊悬古铜镜。醉后向人谈，松枝作麈柄。
结交行赠陈子
作者：黎遂球
朝代：明

十年结交等閒事，马首如云醉呵气。腰下铜龙剩瘦光，郑重看人未曾试。陈郎爱我心骨奇，眈然一目心相知。有弟少年乃英特，快哉杨孔真佳儿。我来有心不得展，徘徊郁结纷如茧。感君此意谁复知，苦向梅风弄歌扇。钱塘浩荡子胥潮，忽如市上闻吹箫。豫让漆身讵相识，信陵饮酒何无聊。噫嘻饮酒何无聊，君但醉听我歌暮复朝。侯生弊衣冠乃上坐，又有浆家博徒相过时见招。佳人不笑大梁客，吁嗟此后空寥寥。听我歌，酒行半。朝趋市，暮掉臂而散。纷纷世事何足叹，君不见天下归心吐哺公旦。
结客少年场行
作者：黎遂球
朝代：明

生儿未齐户，结客少年场。借问结交人，不数秦舞阳。泣者高渐离，深沉者田光。醉者名灌夫，美者张子房。感恩思报仇，相送大道傍。白面坐桃花，匕首光如霜。男儿无意气，何用七尺强。一啸向竖儒，侠骨违故乡。
绿绮曲
作者：黎遂球
朝代：明

蜀弦切切求知音，京毂卖文豪破琴。女儿重声男重色，当垆复有长门金。芙蓉隐映壁遥立，盘龙月照春山湿。献赋还为封禅书，攀折铜盘求疗疾。白头怜才各有情，刘郎卓女殊相争。为君细察凤凰语，何如名士悦倾城。
美接兄从蜀中归知刺史五叔父宦况感赋二首
作者：黎遂球
朝代：明

吾兄蜀天至，叔父尚为官。道在宦途蹇，人归行路难。楚云浮马过，峡水却船看。蹭蹬经三月，绨袍耐晚寒。新州当孔道，贼寇震邻过。廨壁挂戎服，家僮荷战戈。孤城幸无恙，别袂泪如何。此后愁鸿雁，阴云燹火多。
美接兄从蜀中归知刺史五叔父宦况感赋二首·其一
作者：黎遂球
朝代：明

吾兄蜀天至，叔父尚为官。道在宦途蹇，人归行路难。楚云浮马过，峡水却船看。蹭蹬经三月，绨袍耐晚寒。
美接兄从蜀中归知刺史五叔父宦况感赋二首·其二
作者：黎遂球
朝代：明

新州当孔道，贼寇震邻过。廨壁挂戎服，家僮荷战戈。孤城幸无恙，别袂泪如何。此后愁鸿雁，阴云燹火多。
聂娘婉眉歌
作者：黎遂球
朝代：明

聂娘不用眉如柳，双剑玲珑脑前后。阿谁捕贼京兆郎，纵与画眉非敌手。官兵敛手贼狂啸，娘舞长眉对之笑。玉颜染晕沁红冰，罗浮梅魂冷相吊。朱弦一夜芙蓉毁，云雨模糊远山委。徒描初月走嫦娥，甲痕羞空空待洗。丈夫髭髯总如此，半尺垂虬掀不起。紫石棱棱婉婉尔，翠娥如铁真男子。白头天姥惜飞光，续命只有文中王。从他鸟爪未肯秃，更买黛螺千万斛。人生安能知死期，痴情艳骨东风吹。借娘眉锋不斩贼，先斩偷生巾帼儿。
胥舒城除夕
作者：黎遂球
朝代：明

一盏灯花隔岁明，旅怀无地不关情。看春值过周瑜里，访古閒登刘信城。岁节尽从驴背度，特华差遣客愁轻。何因复听江南曲，疑是家园侣伴声。
腊月十八日登泰山绝顶作
作者：黎遂球
朝代：明

玉册金函识古初，丹霄黄道永峨峨。吹嘘日月摇东海，吐纳昆崙接大河。青帝驾临佳气动，素王居近矞云多。怜予正在吴门至，试望还谁疋练过。
自咏宣炉
作者：黎遂球
朝代：明

香气醉如顽，当时熟圣颜。翠知铜骨冷，光照宝痕斑。泪蚀秋宫恨，烟犹晚直鬟。题诗爇兰炷，应不厌人间。
自淮扬舟还竹圃李文中邀同陈大士杨维斗艾千子顾孝侯吴次尾诸子酌牡丹花前拈得娇字
作者：黎遂球
朝代：明

不住扬州听玉箫，相思连夜泛江潮。几多花落几多雨，廿四风来廿四桥。下水只愁千片尽，待人还见一丛娇。自今系艇频沉醉，趁值晴林晚步遥。
自题浴石居
作者：黎遂球
朝代：明

清居爱泉石，似此亦怡然。洗耳还高卧，巢山未费钱。
至南都呈大宗伯李小湾先生
作者：黎遂球
朝代：明

四朝耆望重纶丝，天上元杓帝者师。南国化行周礼乐，西京咸肃汉威仪。河图顾自先皇命，鱼藻赓深圣主知。岂止文章雄八代，更隆声望拜诸彝。三台辅弼方虚左，五百夔龙正及期。分陕召公书并著，赉形商佐梦恭思。龙门尽仰知名士，鲤对曾看历齿儿。感激延陵犹挂剑，将无有道愧题碑。问牛调燮逢兹日，舐犊恩情念昔时。赋比枚皋徒率尔，序惭王勃怅何之。雕虫几度愁铅椠，附骥差应致汉逵。北海通家宁敢拟，南山聊赋有台诗。
至武林严印持子岸乔梓见招闻子将从山中特至罗文止乍病不赴予复以曹木上钱殷求缪湘芷三子邀向湖上不得往因寄以诗并怀同集沈昆铜张天生冯千秋诸子
作者：黎遂球
朝代：明

水国风烟乐亦奢，尊前青眼望还赊。楼人十锦桥如带，傍社双飞燕隔花。欲寄涛声供几席，倍因天际想琵琶。佳期聚散非容易，但报荷筒草雁霞。
舟中赠无心上人时附载还金山
作者：黎遂球
朝代：明

几日黄河剧可憎，今朝风韵颇相能。扁舟夜向淮阳度，载得翠微归去僧。
舟暮
作者：黎遂球
朝代：明

细草扁舟暮，寒云澹树天。渐沉桥外翠，空听石间泉。庙古门当岸，村孤屋背田。众山看处断，微雨滞炊烟。
舟次
作者：黎遂球
朝代：明

曲曲云峦看不同，烟波层折断崖通。山光近变垂杨绿，杏色遥连返照红。永日挂帆过水驿，何人吹笛隔江风。汀洲到处为邻舍，半在渔家半落鸿。
舟次吴江述兴
作者：黎遂球
朝代：明

碧云涌风雨，一夕吴江秋。洒翰成快事，不复存微愁。自况申前盟，涉景怀旧游。吾生远相引，有如乘虚舟。水深波浪恶，未若随清流。凉气涤烦暑，青天月如钩。爱此出世士，去来恒与谋。
舟泊章门寄题万茂先溉园
作者：黎遂球
朝代：明

老鹤如童直短垣，长时花落满苔痕。杯间耳热犹看剑，竹下衫寒独掩门。每共孤云过药涧，忽回狂啸落烟村。傍人已识南阳业，吾道还推抱膝尊。
舟行漫成二首
作者：黎遂球
朝代：明

一幅蓬窗尺许天，有时连翠有时烟。多因索句高眠却，失看梅花水驿前。熌映疏灯后更先，寒芦□起石林边。孤舟去往真无定，占得泉声近处眠。
舟行漫成二首·其一
作者：黎遂球
朝代：明

一幅蓬窗尺许天，有时连翠有时烟。多因索句高眠却，失看梅花水驿前。
舟行漫成二首·其二
作者：黎遂球
朝代：明

熌映疏灯后更先，寒芦□起石林边。孤舟去往真无定，占得泉声近处眠。
舟见偶成
作者：黎遂球
朝代：明

凌江冬尽不容舟，只作莲花一瓣浮。肘见落梅随水去，更如春雪满溪流。
艳歌行寄两弟
作者：黎遂球
朝代：明

可怜同巢燕，孤飞向春殿。不若衔花归，寻巢得相见。
花下歌
作者：黎遂球
朝代：明

生平不事求神仙，愿上东海求仙船。童男童女各三千，教之歌舞及管弦。逍遥行乐二十年，遂令婚配同力田。可得万人驰九边，大雪国耻铭燕然。老夫须眉图淩烟，结屋花国临酒泉。名儒侠客列四筵，等閒赋诗人争传，乞得一字十万钱。
花朝梁木公招待家大人同欧子建赵裕子戴安仲邝湛若诸公社集诃林千佛塔赋
作者：黎遂球
朝代：明

剩有黄金布柳芽，空门春事兴偏加。斋逢社日难除酒，梦破佳晨便趁花。四海诗名谁敌国，十年交道只通家。披香坐遍虞园地，几度相随类彩霞。塔影亭亭落砚田，挥豪看似共耕烟。一千佛像同高会，九十春光已半边。纵饮莫营身外物，片言皆种舌根莲。禅门衣钵诗人派，此处从来共可传。
花朝梁木公招待家大人同欧子建赵裕子戴安仲邝湛若诸公社集诃林千佛塔赋·其一
作者：黎遂球
朝代：明

剩有黄金布柳芽，空门春事兴偏加。斋逢社日难除酒，梦破佳晨便趁花。四海诗名谁敌国，十年交道只通家。披香坐遍虞园地，几度相随类彩霞。
花朝梁木公招待家大人同欧子建赵裕子戴安仲邝湛若诸公社集诃林千佛塔赋·其二
作者：黎遂球
朝代：明

塔影亭亭落砚田，挥豪看似共耕烟。一千佛像同高会，九十春光已半边。纵饮莫营身外物，片言皆种舌根莲。禅门衣钵诗人派，此处从来共可传。
苦寒行
作者：黎遂球
朝代：明

远行良自苦，南人驰北道。烧冰杂尘饭，鬻豆作马草。火冻夜雪光，霜笼朝鬓老。途远行入夜，日短起唤早。路傍多枯树，枝重垂欲倒。路下多危石，水乾墄如捣。前有饿虎啼，后有僵魂槁。问尔何所为，惊惶乱怀抱。燕姬直酒垆，赵室横锦袄。过耳不留听，入目如蔽好。筑金共驰骏，献玉慎怀宝。旅人诫先笑，懊恼复懊恼。
苦热行
作者：黎遂球
朝代：明

山高不可越，天高不可量。羸瓶坐井底，割轮愁津梁。放士如饥鸢，站站飞炎方。秋冬且气湿，春夏凭云光。长蛇伺我门，射工登我床。白日不遐照，酷吏威乃张。游惰翼狞虎，富耕为穷殇。峨冠楫大盗，徽纆系善良。饱饭未云乐，叩户还惊惶。文章患来田，仁义疑漫藏。淼淼大海涯，弹琴馀慨慷。
荆卿行
作者：黎遂球
朝代：明

寒风萧萧浩无主，长虹晓射咸阳柱。马角生成乌白头，遂令祖龙环柱舞。端门两两蛮夷人，九楹错绮排九宾。将军有头不得语，开函怒目犹如嗔。殿上呼王王负剑，夫人匕首何曾验。荆卿大笑药囊前，虹影犹侵血花艳。虹欲斗龙龙未死，龙死扶苏作天子。天意亡秦必在胡，鲍杂龙腥此时是。
莫愁曲
作者：黎遂球
朝代：明

茸茸沙树烟，沙白高如山。青山摇水动，欢去几时还。山青有时绿，摇橹声相续。载梦过江来，听我莫愁曲。身是江南人，不见江南春。春风吹裙带，拂起落花尘。
蘸碧亭乃谢见齐先生骑鲸处先生配余姑有子孔贤亦继而死两未亡人抱一遗孤今差成立耳丙寅夏首舍过姑家诸谢邀饮亭上因洒酒一杯赋四十字志感咸言当宦游时遇东方生者推先生以其时终至期遂闭门不出为文自祭既而得意甚索邻侣读之且与痛饮夜尽醉呼侍儿之在际亟褰裳就之竟溺不起如其言
作者：黎遂球
朝代：明

草木馀小谢，花落怨当时。鵩鸟才成赋，鲸鱼辄取骑。中郎那有女，末婢赖为儿。何意俱消歇，霜兰弱一枝。
虎丘避暑答赠周仲驭张天如用仲驭赠余原韵
作者：黎遂球
朝代：明

廿年弦颂识羔羊，休沐逢君在柳塘。避暑一窗分午绿，佳期双桨待昏黄。烟光浅澹真娘墓，花态温柔侠客乡。莫倚吴音成楚调，鸡鸣风雨夜深望。
西山杂咏
作者：黎遂球
朝代：明

历历禅关傍水干，探春开到杏花残。山僧镇日排当待，准拟中人看牡丹。
西湖二首
作者：黎遂球
朝代：明

五月西湖到亦宜，千家斜日雨过时。青杨影荡鸳鸯起，黄杏衣凉蛱蝶吹。四面塔灯闻梵语，六桥歌扇动花枝。关情最是苏堤莫，载得明霞入舸移。轻波澄彻影重重，近是桃根远是松。寺寺面临西子镜，山山云掩上方钟。和烟看去疑纱隔，泼水图来怕墨浓。独有胜情应任得，开囊收尽作诗供。
西湖二首·其一
作者：黎遂球
朝代：明

五月西湖到亦宜，千家斜日雨过时。青杨影荡鸳鸯起，黄杏衣凉蛱蝶吹。四面塔灯闻梵语，六桥歌扇动花枝。关情最是苏堤莫，载得明霞入舸移。
西湖二首·其二
作者：黎遂球
朝代：明

轻波澄彻影重重，近是桃根远是松。寺寺面临西子镜，山山云掩上方钟。和烟看去疑纱隔，泼水图来怕墨浓。独有胜情应任得，开囊收尽作诗供。
西湖纪咏和阳羡谢山人韵三首
作者：黎遂球
朝代：明

翡翠如屏叠嶂围，碧纱笼罩晚烟霏。红裾玉面偏遥见，几处菱歌信棹归。垂柳台前半勒缰，桃花马上少年郎。寻欢不值还追去，绕尽新荷十里香。轻风吹水荡平澜，日午渔钩未上竿。几处洗妆流粉腻，里湖波煖外湖寒。
西湖纪咏和阳羡谢山人韵三首·其一
作者：黎遂球
朝代：明

翡翠如屏叠嶂围，碧纱笼罩晚烟霏。红裾玉面偏遥见，几处菱歌信棹归。
西湖纪咏和阳羡谢山人韵三首·其三
作者：黎遂球
朝代：明

轻风吹水荡平澜，日午渔钩未上竿。几处洗妆流粉腻，里湖波煖外湖寒。
西湖纪咏和阳羡谢山人韵三首·其二
作者：黎遂球
朝代：明

垂柳台前半勒缰，桃花马上少年郎。寻欢不值还追去，绕尽新荷十里香。
访徐巨源
作者：黎遂球
朝代：明

五岳不相见，四海水力同。日月望相望，相抱光如弓。十年读君书，一字复一重。恨是古之人，钟鼓徒钟钟。何意当吾世，远道能相逢。叩门若还家，入座如登峰。易为挂壁历，剑为豢人龙。数米度琴徽，坐枕看诗筒。佳儿立左手，友生侦下风。当食箸频画，酾酒临天公。嗟我胡守雌，徐君为真雄。
访朱叔子山中
作者：黎遂球
朝代：明

恰可逃秦至，因之晤晋言。微风互香径，乱石点云门。树树群诗况，山山谁屐痕。疑从白猿叟，看剑动过存。
误马曲
作者：黎遂球
朝代：明

垂杨作鞭花溅血，送郎上马出门别。望郎不归认郎马，马头为记同心结。官街晓听金铃声，楼头远远看分明。怕为他人换将去，马是人非空复情。亦愁人归马不见，桃花骨换梨花面。马足郎心那得凭，试问衔坭紫胡燕。
读山阴蔡汉逸诸诗时即送别
作者：黎遂球
朝代：明

几年南北眼，今日见君诗。翠雨挥毫至，云山并字移。韵存琴一曲，供拟酒盈卮。相对深兹意，如何人赋离。
谢伯子为长公奕修纳妇即赴郧阳任诗以送之
作者：黎遂球
朝代：明

凤楼宵映谢毛丰，凫舄朝飞叶县风。为邑却应如好妇，高堂难得似痴翁。郧阳易建汾阳业，棠树何殊宝树丛。此去只须勤报国，膝边人与子仪同。
豫章舟中同黄虞六咏雪四首
作者：黎遂球
朝代：明

笑挹琼浆入盏盈，对君疑是玉为京。四方屏幛开云母，七尺珊瑚立水晶。旧里素馨犹伴作，空床白练待书成。鸳雏睡煖今何处，镇日沙头未放晴。万斛珍珠忽满船，醉来应得赠吟边。梅风梦绕银尊月，花雨晴飞玉镜天。楼阁千家红鸭亸，桥梁双影白龙眠。行歌岂用伤同调，前路长堪共着鞭。封却鸡声放晓迟，推蓬容易鬓成丝。如绵不煖扁舟梦，拭粉难描远岫眉。麈柄对谈那得辨，鹤裘端坐较相宜。同云亦作松花片，待鸟撩天雁字诗。岂但浮云似白衣，诸峰寒瘦又寒肥。光欺兰烬三更后，舞乱梨花二月非。眼底琉璃看世界，毫梢珠玉佐閒挥。朝来高阁纷如许，疑见滕王蛱蝶飞。
豫章舟中同黄虞六咏雪四首·其一
作者：黎遂球
朝代：明

笑挹琼浆入盏盈，对君疑是玉为京。四方屏幛开云母，七尺珊瑚立水晶。旧里素馨犹伴作，空床白练待书成。鸳雏睡煖今何处，镇日沙头未放晴。
豫章舟中同黄虞六咏雪四首·其三
作者：黎遂球
朝代：明

封却鸡声放晓迟，推蓬容易鬓成丝。如绵不煖扁舟梦，拭粉难描远岫眉。麈柄对谈那得辨，鹤裘端坐较相宜。同云亦作松花片，待鸟撩天雁字诗。
豫章舟中同黄虞六咏雪四首·其二
作者：黎遂球
朝代：明

万斛珍珠忽满船，醉来应得赠吟边。梅风梦绕银尊月，花雨晴飞玉镜天。楼阁千家红鸭亸，桥梁双影白龙眠。行歌岂用伤同调，前路长堪共着鞭。
豫章舟中同黄虞六咏雪四首·其四
作者：黎遂球
朝代：明

岂但浮云似白衣，诸峰寒瘦又寒肥。光欺兰烬三更后，舞乱梨花二月非。眼底琉璃看世界，毫梢珠玉佐閒挥。朝来高阁纷如许，疑见滕王蛱蝶飞。
贻赠吕姬二首
作者：黎遂球
朝代：明

笔研非粉黛，香气冷无情。鹤唳若为侣，仙家谁似卿。翠眉春夜瘦，银烛夜花明。相望然兰柱，油车引蝶轻。寒梅看似面，初见在中林。百计但留盻，千金难买心。綵云情梦住，红玉泪痕深。莫忘歌来处，蕉屏成绿阴。
贻赠吕姬二首·其一
作者：黎遂球
朝代：明

笔研非粉黛，香气冷无情。鹤唳若为侣，仙家谁似卿。翠眉春夜瘦，银烛夜花明。相望然兰柱，油车引蝶轻。
贻赠吕姬二首·其二
作者：黎遂球
朝代：明

寒梅看似面，初见在中林。百计但留盻，千金难买心。綵云情梦住，红玉泪痕深。莫忘歌来处，蕉屏成绿阴。
赋得弹琴看文君
作者：黎遂球
朝代：明

男儿不得意，归向妇人怜。壁映芙蓉立，眉依山翠鲜。于飞欣比翼，相慰慎调弦。笑问谐头白，应酬买赋钱。
赋得石榴子
作者：黎遂球
朝代：明

猩裙何处裂残霞，泪积红冰玉有瑕。脂晕半明编贝齿，臂寒初褪守宫砂。歌来鹦鹉餐珠颗，碎尽珊瑚斗石家。莫叹成阴倍惆怅，量教十斛买芳华。
赋得罗浮朱草禅藻社集同会息庵梁森琅陈秋涛陶摇光区启图叔永徐木之吴达生谢伯子诸公智海修六若惺三上人作
作者：黎遂球
朝代：明

生处染浮云，残梅醉夕曛。色参雏凤尾，香上仙娥裙。丹灶春难觅，露珠寒半熏。人间种岂得，一叶慰神君。
赋得蕉雨
作者：黎遂球
朝代：明

石床蕉叶下，听雨日科头。□□才宜梦，频添亦似秋。烟生微逗态，红堕不关愁。谁道春居厌，泥人闷听鸠。
赠严广舆
作者：黎遂球
朝代：明

风雅有渊源，交道匪儿戏。义合伦所关，情钟澹成味。昔我先君子，弱冠游诸暨。谢公敬爱客，渭阳好尤至。把臂欣诸贤，岸帻睨群吏。一时竹箭材，尽誓金兰利。沈公拜受经，王子估游艺。严陵足可加，葛洪丹共秘。小谢更谐谑，俯仰空天地。或偕圣湖游，或以诸侯寄。先子拜盟书，谓欲垂世世。谢公被流言，清廉反为累。厥后迁且归，骑鲸在狂醉。孑孑牛衣人，孀兰照枯泪。夙昔诸君子，存问勤书使。先子崇大雅，中岁不得志。硕鼠横当途，狙狯妄要质。遂掷侧注冠，永矢丘园贲。城市且稀踪，鱼雁于何置。惟有方诸生，犹传红豆字。南北诸乐词，至今尽存笥。
赠人新姬二首
作者：黎遂球
朝代：明

十四学弹筝，芙蓉旋双颊。对镜怜如花，缘何笑桃叶。按拍坐君侧，珍珠一线长。歌喉本鹦鹉，赢得作鸳鸯。
赠人新姬二首·其一
作者：黎遂球
朝代：明

十四学弹筝，芙蓉旋双颊。对镜怜如花，缘何笑桃叶。
赠人新姬二首·其二
作者：黎遂球
朝代：明

按拍坐君侧，珍珠一线长。歌喉本鹦鹉，赢得作鸳鸯。
赠刘子
作者：黎遂球
朝代：明

莫向乾坤叹索居，只今谁复卯金如。人间鬼母啼中酒，天上神仙访读书。千家裙襦儒业尽，一昧灯火佛光馀。玄经著就谁堪问，笑我同君二十初。
赠吴澹如二首
作者：黎遂球
朝代：明

艳客轻舟入竹桥，虎丘花事正迢迢。他时若觅真娘墓，认得青莲一朵娇。小阁初开绣佛成，自悬鹦鹉坐传经。何人红豆相思谱，得入华严字母声。
赠吴澹如二首·其一
作者：黎遂球
朝代：明

艳客轻舟入竹桥，虎丘花事正迢迢。他时若觅真娘墓，认得青莲一朵娇。
赠吴澹如二首·其二
作者：黎遂球
朝代：明

小阁初开绣佛成，自悬鹦鹉坐传经。何人红豆相思谱，得入华严字母声。
赠吴骏公
作者：黎遂球
朝代：明
体裁：古风

圣帝肇中兴，至人亶当时。雄文纠灏气，晁陛酬梦思。子渊洞箫赋，司马长门词。儿奏复为尔，终对乌足奇。未若青云彦，铅椠辉纶丝。弱冠勤握发，谦亨靡穷期。
赠吴骏公
作者：黎遂球
朝代：明

圣帝肇中兴，至人亶当时。雄文纠灏气，鼌陛酬梦思。子渊洞箫赋，司马长门词。儿奏复为尔，终对乌足奇。未若青云彦，铅椠辉纶丝。弱冠勤握发，谦亨靡穷期。
赠张受先
作者：黎遂球
朝代：明
体裁：古风

昔始载铅椠，上国欣翱翔。冰泮雪既消，朱葩迎晁阳。文心与云集，道翮谁翰张。之子应运作，百和先一倡。攀飞操威凤，辟邪属神羊。流俗亦起顽，圣人思见刚。矧予托交早，既觏靡愆忘。永矢奉良规，济津是为梁。
赠张受先
作者：黎遂球
朝代：明

昔始载铅椠，上国欣翱翔。冰泮雪既消，朱葩迎鼌阳。文心与云集，道翮谁翰张。之子应运作，百和先一倡。攀飞操威凤，辟邪属神羊。流俗亦起顽，圣人思见刚。矧予托交早，既觏靡愆忘。永矢奉良规，济津是为梁。
赠张天如
作者：黎遂球
朝代：明

翰音美其蹠，不如凤凰毛。岩桂垂蠹柯，不如珊瑚高。君子永终誉，同人焉号咷。烨烨向日葵，安能没蓬蒿。燕燕自于飞，安能随伯劳。嗟予海滨士，慨慷行以敖。束书望坛坫，受事咸建櫜。赠佩当佩兰，入群惟载羔。
赠新宁令
作者：黎遂球
朝代：明

美人春思深，花际坐弹琴。门对海为市，田晴桑半阴。高山众云望，临水自知心。莫厌栖岩棘，朝鸣谁上林。
赠李伯熙先生
作者：黎遂球
朝代：明

每从庭下学言诗，相见曾怜觅枣梨。四海几容君涕泪，十年空长我须眉。青门地爱平侯隐，黄石书应孺子知。莫信名山藏副墨，沧桑何事不堪疑。
赠欧子建先生六十初度二首
作者：黎遂球
朝代：明

千秋原在许谁分，岂谓龙头未致云。南阮客来频典褐，北山人去解移文。身长廪量侏儒粟，膝下兰生騄駬筋。四十万言知已诵，汉门金马倘相闻。君年三十我生时，三十年来事事知。张耳有金尝结客，孔融当坐可呼儿。儒冠渐腐囊因涩，文价终昂货莫欺。十分百年才过六，且凭欢伯未须疑。
赠欧子建先生六十初度二首·其一
作者：黎遂球
朝代：明

千秋原在许谁分，岂谓龙头未致云。南阮客来频典褐，北山人去解移文。身长廪量侏儒粟，膝下兰生騄駬筋。四十万言知已诵，汉门金马倘相闻。
赠欧子建先生六十初度二首·其二
作者：黎遂球
朝代：明

君年三十我生时，三十年来事事知。张耳有金尝结客，孔融当坐可呼儿。儒冠渐腐囊因涩，文价终昂货莫欺。十分百年才过六，且凭欢伯未须疑。
赠邵僧弥
作者：黎遂球
朝代：明

邵子梅花诗，艳破仙人梦。我从罗浮来，清光远相弄。鸣叶双翠羽，威攒五色凤。左肘自杨生，商徽与风送。昕莫怡过从，馀馨寄遐讽。
过张受先茅居留赠四首
作者：黎遂球
朝代：明

茅居对天地，知子道心安。惜物拾花落，赋诗题叶看。世衰违好易，名重保身难。悟得阴阳理，兼成却病丹。五柳半人宅，一经堪子传。苍生想安石，神令著临川。鹤饿依贫骨，琴心弹古弦。道成同辟谷，因可谢文钱。楚狂歌凤德，汉代仰龙门。兰室气恒秘，桃花笑不言。凿流环梦处，结想拟仙源。往事馀经济，占云自灌园。种鱼供砚沈，留客让书床。问影泠泠善，栖心寸寸香。吏廉归只俭，童兀刺难偿。却累频怜我，缄题远不忘。
过张受先茅居留赠四首·其一
作者：黎遂球
朝代：明

茅居对天地，知子道心安。惜物拾花落，赋诗题叶看。世衰违好易，名重保身难。悟得阴阳理，兼成却病丹。
过张受先茅居留赠四首·其三
作者：黎遂球
朝代：明

楚狂歌凤德，汉代仰龙门。兰室气恒秘，桃花笑不言。凿流环梦处，结想拟仙源。往事馀经济，占云自灌园。
过张受先茅居留赠四首·其二
作者：黎遂球
朝代：明

五柳半人宅，一经堪子传。苍生想安石，神令著临川。鹤饿依贫骨，琴心弹古弦。道成同辟谷，因可谢文钱。
过张受先茅居留赠四首·其四
作者：黎遂球
朝代：明

种鱼供砚沈，留客让书床。问影泠泠善，栖心寸寸香。吏廉归只俭，童兀刺难偿。却累频怜我，缄题远不忘。
过李定夫
作者：黎遂球
朝代：明

书壁层层屋，到来闻异香。孤灯对魂梦，寒雪浣肝肠。闭户师杨子，临池舞大娘。花边笑淋墨，閒洒两鸳鸯。
过灵隐寺寻韬光院歌
作者：黎遂球
朝代：明

竹枝节节分泉脉，一树红梅沉涧色。山空木落窥湖烟，壁冷松高磬声直。拾得仙翁白鹤翎，吹笙拟和琴心经。掀髯向天作呼吸，江潮涌月淩青冥。
过端州七星岩留题
作者：黎遂球
朝代：明

石殿玲珑翠满窗，仙人都在水云邦。湖光北绕通诸洞，峡势东回束大江。径接丹梯成复道，影涵金榜动飞幢。腥风昼拥桃花雨，坐到龙归试学降。
过赵裕子戏赠
作者：黎遂球
朝代：明

丰年诗句荒年饭，一夜相过一斗珠。赖是夫君解围画，砚台春晓识青蚨。
还至吴门送朱方黯就徵北上二首
作者：黎遂球
朝代：明

枯柳桥头壅白沙，酒旗何处问啼鸦。逢君又望都门去，昨夜邮亭剩几家。茂苑秋归落叶疏，汉庭犹道荐相如。应分夜月铜盘露，留滞金门好著书。
还至吴门送朱方黯就徵北上二首·其一
作者：黎遂球
朝代：明

枯柳桥头壅白沙，酒旗何处问啼鸦。逢君又望都门去，昨夜邮亭剩几家。
还至吴门送朱方黯就徵北上二首·其二
作者：黎遂球
朝代：明

茂苑秋归落叶疏，汉庭犹道荐相如。应分夜月铜盘露，留滞金门好著书。
还过章江徐巨源邀住榆溪草堂留题四首
作者：黎遂球
朝代：明

相期真不负行藏，别后支离问锦囊。三径尚缘开柳色，百城环卧锁荷香。花奴进酒携檀板，木客听诗入竹廊。向晚几回渔火乱，为连银烛剑锋光。绿满前湖散作湾，书堂秋色澹浓间。墙头倒影疏摇水，屋角如图待补山。桥断隔墩成古洞，枝横深树俨重关。邻家共识经旬客，散发扶筇任往还。江树连云到远峰，不知湖外有城封。龙吟每和摊书幌，鸟下频窥捣墨舂。遁世祇应师孺子，傍人遥认对林宗。秋花晚实餐无尽，白饭青蔬也累供。秋士凉帷惜并肩，美人邢尹复相怜。芙蓉水殿看邻舍，榆影萤灯照立眠。仙井汲云閒洗药，溪香流袂晚侵烟。年来知己差堪足，写叶何心与客传。
还过章江徐巨源邀住榆溪草堂留题四首·其一
作者：黎遂球
朝代：明

相期真不负行藏，别后支离问锦囊。三径尚缘开柳色，百城环卧锁荷香。花奴进酒携檀板，木客听诗入竹廊。向晚几回渔火乱，为连银烛剑锋光。
还过章江徐巨源邀住榆溪草堂留题四首·其三
作者：黎遂球
朝代：明

江树连云到远峰，不知湖外有城封。龙吟每和摊书幌，鸟下频窥捣墨舂。遁世祇应师孺子，傍人遥认对林宗。秋花晚实餐无尽，白饭青蔬也累供。
还过章江徐巨源邀住榆溪草堂留题四首·其二
作者：黎遂球
朝代：明

绿满前湖散作湾，书堂秋色澹浓间。墙头倒影疏摇水，屋角如图待补山。桥断隔墩成古洞，枝横深树俨重关。邻家共识经旬客，散发扶筇任往还。
还过章江徐巨源邀住榆溪草堂留题四首·其四
作者：黎遂球
朝代：明

秋士凉帷惜并肩，美人邢尹复相怜。芙蓉水殿看邻舍，榆影萤灯照立眠。仙井汲云閒洗药，溪香流袂晚侵烟。年来知己差堪足，写叶何心与客传。
还过豫章同朱子美万吉人茂先青渥次谦集陈士业斋头
作者：黎遂球
朝代：明

花际相追不及呼，君家原是我归途。犹堪一夜蕉窗雨，便脱征衫问酒垆。
述别
作者：黎遂球
朝代：明

行行执子手，临歧拙言辞。归去见骨肉，反如行道悲。人生百年闪，一聚必一离。骨肉谁不有，肝肠独自知。愿解青铜镜，长照我鬓眉。
述古
作者：黎遂球
朝代：明

北风何萧萧，感慨过易水。蛮夷一少年，矫矫今壮士。药囊提匕首，殿柱空复倚。迟发失所期，燕丹匪知己。饮酒荆卿怒，俯笑田光耻。徒令高渐离，击筑入秦市。梦蝶枕髑髅，观鱼有至乐。涂龟曳其尾，犠牲任燔烙。彭殇既可齐，鹏鴳应同适。把酒上濠梁，不见庄生迹。人生百年间，与运为顺逆。存神蛰龙蛇，良玉瑑圭璧。往来莫或知，出处无损益。曰予事驱驰，岩栖渺何择。揆彼逍遥游，谁为腐鼠嚇。九月塞门寒，将军远围猎。酒性渴复怒，虎血骑生歃。满酌饮□头，龆龀不堪漆。何人武灵服，骑射群椎髻。将军运猿臂，雕弓胜重革。杀□勿杀降，封侯强气魄。项王起江东，所志在富贵。意得气易馁，为时岂不利。初吉示必死，终凶在分地。衣绣恐夜长，立霸徒自恣。不敢续亡秦，鸿门乃儿戏。汉本无小让，楚已失大计。平间亦既行，越反岂无意。往来苦楚兵，并力寔斗智。至今阴陵道，夜雨英雄泪。思归岂成王，豁达终独帝。于公昔治狱，平恕民无冤。师伯去下邳，神醉临俎樽。或有鹿夹毂，宛彼高其门。至今传淮阴，宦辙一何尊。硕鼠与苍鹰，比比胡足言。矧复受纵指，区区报雠恩。积怨岂无自，忘怀良亦难。睚眦相往复，切骨有馀叹。爰丝毁绛侯，后乃与交欢。上前辱赵谈，所以能自安。鼌错中其祸，东市摧心肝。错亦始恶丝，案受吴王钱。毒害有交报，刺客无终贤。不如彼从史，醇醪醉寒天。西施乃殊色，始亦教歌舞。艳女待为容，大臣宜握吐。美袖掩空长，鸩媒困延伫。寂寂苧罗村，春花几风雨。翔鸟无定栖，飞龙无亢鳞。韩信在淮阴，饥饿不谋身。进食岂望报，斯言良有神。区区王齐楚，兔死狗亦烹。孰与从赤松，辟谷留主恩。千秋漂母祠，堪与黄石邻。贱日众所弃，贵恨结交迟。不见朱翁子，采薪恧其妻。卓女信淫奔，乃在倦游时。激昂负弩过，忸怩乘传归。拙哉蜀王孙，知音羞女儿。曾参不杀人，慈母终下机。无兄云盗嫂，世事皆可疑。因识秋胡妇，却金惭所之。冶容既若诲，何以规男儿。皎洁美罗敷，曾来使君思。罗敷但采桑，使君岂无妻。君子防未然，淑慎各自持。
述古·其一
作者：黎遂球
朝代：明

北风何萧萧，感慨过易水。蛮夷一少年，矫矫今壮士。药囊提匕首，殿柱空复倚。迟发失所期，燕丹匪知己。饮酒荆卿怒，俯笑田光耻。徒令高渐离，击筑入秦市。
述古·其七
作者：黎遂球
朝代：明

西施乃殊色，始亦教歌舞。艳女待为容，大臣宜握吐。美袖掩空长，鸩媒困延伫。寂寂苧罗村，春花几风雨。
述古·其三
作者：黎遂球
朝代：明

九月塞门寒，将军远围猎。酒性渴复怒，虎血骑生歃。满酌饮□头，龆龀不堪漆。何人武灵服，骑射群椎髻。将军运猿臂，雕弓胜重革。杀□勿杀降，封侯强气魄。
述古·其九
作者：黎遂球
朝代：明

贱日众所弃，贵恨结交迟。不见朱翁子，采薪恧其妻。卓女信淫奔，乃在倦游时。激昂负弩过，忸怩乘传归。拙哉蜀王孙，知音羞女儿。
述古·其二
作者：黎遂球
朝代：明
体裁：古风

梦蝶枕髑髅，观鱼有至乐。涂龟曳其尾，犠牲任燔烙。彭殇既可齐，鹏鴳应同适。把酒上濠梁，不见庄生迹。人生百年间，与运为顺逆。存神蛰龙蛇，良玉瑑圭璧。往来莫或知，出处无损益。曰予事驱驰，岩栖渺何择。揆彼逍遥游，谁为腐鼠吓。
述古·其二
作者：黎遂球
朝代：明

梦蝶枕髑髅，观鱼有至乐。涂龟曳其尾，犠牲任燔烙。彭殇既可齐，鹏鴳应同适。把酒上濠梁，不见庄生迹。人生百年间，与运为顺逆。存神蛰龙蛇，良玉瑑圭璧。往来莫或知，出处无损益。曰予事驱驰，岩栖渺何择。揆彼逍遥游，谁为腐鼠嚇。
述古·其五
作者：黎遂球
朝代：明

于公昔治狱，平恕民无冤。师伯去下邳，神醉临俎樽。或有鹿夹毂，宛彼高其门。至今传淮阴，宦辙一何尊。硕鼠与苍鹰，比比胡足言。矧复受纵指，区区报雠恩。
述古·其八
作者：黎遂球
朝代：明

翔鸟无定栖，飞龙无亢鳞。韩信在淮阴，饥饿不谋身。进食岂望报，斯言良有神。区区王齐楚，兔死狗亦烹。孰与从赤松，辟谷留主恩。千秋漂母祠，堪与黄石邻。
述古·其六
作者：黎遂球
朝代：明
体裁：古风

积怨岂无自，忘怀良亦难。睚眦相往复，切骨有馀叹。爰丝毁绛侯，后乃与交欢。上前辱赵谈，所以能自安。晁错中其祸，东市摧心肝。错亦始恶丝，案受吴王钱。毒害有交报，刺客无终贤。不如彼从史，醇醪醉寒天。
述古·其六
作者：黎遂球
朝代：明

积怨岂无自，忘怀良亦难。睚眦相往复，切骨有馀叹。爰丝毁绛侯，后乃与交欢。上前辱赵谈，所以能自安。鼌错中其祸，东市摧心肝。错亦始恶丝，案受吴王钱。毒害有交报，刺客无终贤。不如彼从史，醇醪醉寒天。
述古·其十
作者：黎遂球
朝代：明

曾参不杀人，慈母终下机。无兄云盗嫂，世事皆可疑。因识秋胡妇，却金惭所之。冶容既若诲，何以规男儿。皎洁美罗敷，曾来使君思。罗敷但采桑，使君岂无妻。君子防未然，淑慎各自持。
述古·其四
作者：黎遂球
朝代：明

项王起江东，所志在富贵。意得气易馁，为时岂不利。初吉示必死，终凶在分地。衣绣恐夜长，立霸徒自恣。不敢续亡秦，鸿门乃儿戏。汉本无小让，楚已失大计。平间亦既行，越反岂无意。往来苦楚兵，并力寔斗智。至今阴陵道，夜雨英雄泪。思归岂成王，豁达终独帝。
送人之秦川
作者：黎遂球
朝代：明
体裁：七言绝句

水鸟低飞狎榜歌，木兰双桨送淩波。浣纱人在中流见，错认前山作苧萝。
送人游西湖
作者：黎遂球
朝代：明

八月西湖水，送君随意游。潮来虹外雨，山自镜中秋。香动逢莲舸，杨开见酒楼。犹闻小海唱，沉醉莫生愁。
送何石闾先生游韶石因寄禺峡朱叔子
作者：黎遂球
朝代：明

珠江寒色结烟霞，望望南禺帝子家。一片琴心凭寄赠，山中无雪有梅花。
送何象冈太史还朝
作者：黎遂球
朝代：明

彤云翘首是承明，迢递长安事远征。客里数梅疏放腊，禁中千柳待舒晴。商宗梦帝欣逢说，汉室安刘定相平。入座正呼何次道，登瀛新挟董双成。鸡林鬻去香山句，凤藻赓来柏殿声。万姓只今看捧日，中朝端此赖调羹。已知开阁平津盛，徒愧通家北海名。遂以过庭劳缓颊，翻从祖帐恋交情。银鱼捧别馀烟墅，铜狄摩空想玉京。一曲骊歌天万里，蓬莱高隔五仙城。
送僧近匡庐
作者：黎遂球
朝代：明

我昨挂席彭湖东，箕踞望见匡庐峰。匡庐瀑布吹不断，摇曳更益生天风。风吹片席过湖去，梦中怨不匡庐住。今日还家复送师，依稀对月知其处。
送关子喜王崇闇二子入都作
作者：黎遂球
朝代：明

北风何萧萧，明月照我床。仰见鸿雁飞，下视青萍光。思我同心人，翱翔入帝乡。帝乡万馀里，双阙云中起。七政齐玉衡，三公慎调理。被服睨圣贤，冠佩何翩翩。及此相交结，岂怨羽翰别。见龙利文明，贞士持苦节。
送卢公子诣阙请其先大夫恤典
作者：黎遂球
朝代：明

尊酒歌骊慷慨馀，送君行矣曳长裾。愁磨敌血先臣剑，泪乞皇恩孝子书。花下紫骝三月路，日边丹凤五云居。思乡莫易频回首，风雨麒麟卧草庐。
送吴骏公之南都赴司业任
作者：黎遂球
朝代：明

辟雍天子学，礼乐起陪京。帝重宾师席，人推王佐名。兰桡逢社事，花月次官程。到处迎官锦，秋山照酒清。
送周孝受之闽
作者：黎遂球
朝代：明

阶桐一叶动，吹落送行舟。东海月迟见，西风云并流。帆空排远岛，树色隐孤洲。独有天河近，诗成问女牛。
送张玉笥邑父师入觐二首
作者：黎遂球
朝代：明

五石羊亭列祖筵，神君原是玉堂仙。飞花满县都无税，别去何妨选大钱。酌水沉香又一时，石仙城下拜生祠。于今市贩和耕妇，不暇江头祀隐之。
送张玉笥邑父师入觐二首·其一
作者：黎遂球
朝代：明

五石羊亭列祖筵，神君原是玉堂仙。飞花满县都无税，别去何妨选大钱。
送张玉笥邑父师入觐二首·其二
作者：黎遂球
朝代：明

酌水沉香又一时，石仙城下拜生祠。于今市贩和耕妇，不暇江头祀隐之。
送戴安仲游楚
作者：黎遂球
朝代：明

戴子远行色，长天漠漠秋。如何洞庭水，试上岳阳楼。斗酒易为别，篇诗能壮游。高堂有慈母，风雨慎扁舟。
送李烟客出塞二首
作者：黎遂球
朝代：明

万里欲何之，行营望将旗。我正怜烟客，人疑是药师。谈兵奋髯戟，骑马策杨枝。为试登楼啸，胡雏满地悲。丈夫宁惜别，一路笑桃花。下水流澌劲，临关怒木芽。春情违蛱蝶，酒态在琵琶。莫动将归思，风前有暮笳。
送李烟客出塞二首·其一
作者：黎遂球
朝代：明

万里欲何之，行营望将旗。我正怜烟客，人疑是药师。谈兵奋髯戟，骑马策杨枝。为试登楼啸，胡雏满地悲。
送李烟客出塞二首·其一
作者：黎遂球
朝代：明
体裁：五言律诗

我正怜烟客，人疑是药师。谈兵奋髯戟，骑马策杨枝。为试登楼啸，胡雏满地悲。
送李烟客出塞二首·其二
作者：黎遂球
朝代：明

丈夫宁惜别，一路笑桃花。下水流澌劲，临关怒木芽。春情违蛱蝶，酒态在琵琶。莫动将归思，风前有暮笳。
送王予安还越兼寄梁非馨
作者：黎遂球
朝代：明

王郎昔与梁生居，辽左烽烟谈笑馀。梁生作书遥与我，此中乃有王郎人不如。自从辽事溃败罪督死，王郎徒步归乡里。我从燕市遇梁生，不语泪下如流水。王郎高才举于乡，声名鹊起羽翼长。十年而今得一见，典衣奏伎同飞觞。酒酣相看意复恶，为君起舞还命酌。督师失守有恒罪，是逆非逆果何若。此事君应解其故，试望胡沙迷海雾。君来仍主督师家，何以报之前途赊。去逢梁生为问信，岁荒久客安归耶。他人小恩勿烦受，无乃空作祢衡挝。
送许班王同年还潮
作者：黎遂球
朝代：明

兴即移家厌即归，黄金散尽有春衣。红阑旧宅人相望，恰傍寻巢燕子飞。
送邵僧弥同骏公之金陵
作者：黎遂球
朝代：明

载杖秋船去，贵游如隐居。清江看画意，碧影照琴书。声价双南重，才名六代疏。钟山松树古，相待结精庐。
送郭天门中丞巡抚江右
作者：黎遂球
朝代：明

汉饷封萧相，唐军拜令公。羊城留穗遍，鱼丽拥江雄。楚树诸烽靖，湖帆万里通。还期制南粤，歌舞此方同。
途次寄两弟山中
作者：黎遂球
朝代：明

旅服涉尘泞，戒途如即戎。双飞蘸水燕，孤鸣出云鸿。江南逆遥翠，况乃吾山中。茅檐缬丹实，霞幔披重重。芳荫隐溪梁，激流注遥峰。伸足濯云瀑，俯首听烟松。嗟我同生人，食贫守幽踪。先人有遗区，树植意想从。兰苕被巉石，墄滋袭苔茸。箕踞弄鸣弦，泠然送泉风。胡为事行役，劳劳昧所终。归欤遂结庐，与尔巢梧桐。
遥夜叹
作者：黎遂球
朝代：明

美人楼头剪银烛，照入镜中寒浸玉。楼前湖影明绿波，惊起鸳鸯睡难足。却愁君梦正吹来，吹来并堕阑干曲。烟水沉沉千里许，妾梦难携君梦语。湖波烛影两摇摇，镜前袅袅娇无主。
避暑三首
作者：黎遂球
朝代：明

雨过雄鸡啼，竹阴何柳柳。山气日夕佳，陶然酌清酒。清池开谷文，荷花对明月。閒看秋水篇，肝肠沁如雪。劈荔水晶洁，折藕琉璃松。况复怀伊人，玉山坐松风。
避暑三首·其一
作者：黎遂球
朝代：明

雨过雄鸡啼，竹阴何柳柳。山气日夕佳，陶然酌清酒。
避暑三首·其三
作者：黎遂球
朝代：明

劈荔水晶洁，折藕琉璃松。况复怀伊人，玉山坐松风。
避暑三首·其二
作者：黎遂球
朝代：明

清池开谷文，荷花对明月。閒看秋水篇，肝肠沁如雪。
邓玄度先生招饮镜园留赠
作者：黎遂球
朝代：明

种树为渔亦几年，小桥层屋尽如船。阶前水至流红蕊，楼外云开见绿烟。梧井叶鸣童自扫，竹林香静鸟深眠。当杯俨坐蓬瀛上，乞得玄经拟学仙。
都中有怀陈秋涛先生
作者：黎遂球
朝代：明

为忆龙门笑语亲，长安长日望车尘。仙踪尽著黄金马，相国应推美玉人。砖冷万花閒赋署，路垂千柳系行津。何须尚著东山屐，丝竹丛中度一春。
都门三月三日李灌溪老师招同顾端木陆起顽徐孟博简伯葵集双河庵即席赠起顽予将南还
作者：黎遂球
朝代：明

汉庭前席尚相求，燕市狂歌半倦游。马上新传陆生语，龙门惭附李膺舟。香尘绮月三千里，弱柳娇莺十二楼。回首自怜消渴甚，羡君酬唱动皇州。
酌云淙邀瀑亭
作者：黎遂球
朝代：明

斗酒故人趣，牵衣坐岩苔。县泉与云落，写景潆尊罍。万翠忽欲动，态合如始开。山中千岁流，到海生尘埃。仙人太古弦，挥弹听徘徊。餐花痛饮酒，以此名千杯。愚谷当可移，娲石留天隈。翼斝称经营，飞练凭剪裁。
醉仆诗
作者：黎遂球
朝代：明

罢饮有馀欢，犹为礼文苦。回头视我仆，居然游太古。行行复迟迟，一叹如有睹。还佩诗囊随，双足强能举。柴门去时扃，短钥知何所。披襟坐石头，反以咎其主。忽过花底寻，扶归倩邻侣。问云饮几何，馀尊恣侬取。急摇清油扇，卧与羲皇语。信惜此仆艰，饥寒以相与。愧我多困穷，仆也多栩栩。不见富贵门，如鬼忽如虎。仆也胡为乎，蓬窗侍毫楮。日汲山中泉，殷勤茗炉煮。大布无完衣，淡葵无馀茹。夜读无定时，朝游无常处。二十七无妻，依依惟秃麈。不厌我弟兄，花期日相聚。烂醉一如泥，安心是贫窭。每叹世儒酸，饮以益其腐。此仆不称书，侧身仰还俯。不言浇穷愁，不为悲行旅。刘阮与李陶，问之孰□愈。对曰弗如也，题诗吾语汝。
醉睡诗和尹冲玄先生
作者：黎遂球
朝代：明

小榻当窗翠若开，兴酣何须玉山颓。糟丘近接华胥界，只许閒人骑蝶来。
醉题斋壁二首
作者：黎遂球
朝代：明

兴至撮襟成字，狂来散发长歌。五柳腰肢可惜，三闾醉醒如何。庄生任呼牛马，介子不辨龙蛇。眼底乾坤悬行，身边花酒为家。
醉题斋壁二首·其一
作者：黎遂球
朝代：明

兴至撮襟成字，狂来散发长歌。五柳腰肢可惜，三闾醉醒如何。
醉题斋壁二首·其二
作者：黎遂球
朝代：明

庄生任呼牛马，介子不辨龙蛇。眼底乾坤悬行，身边花酒为家。
醮夜同耑孙遨游邂逅何生索锦缠头辄解赠之同耑孙各赋一曲
作者：黎遂球
朝代：明

头上销魂是锦缠，半余青鬓两行偏。观梅自爱香风薄，拭粉那缘玉汗鲜。醉里月倾三弄笛，秋馀寒浸一枝莲。相思海国堪同载，徐福何须更觅仙。
采桑曲
作者：黎遂球
朝代：明

离离翠叶晴，夜夜春蚕声。小姑腕如雪，博得雄鸠鸣。提筐语相促，攀枝上茅屋。日午不得还，鸡啄臼中粟。灶冷火无烟，乞火隔山前。宁可误儿饥，不可误蚕眠。
采莲曲
作者：黎遂球
朝代：明

湖头采莲女，不向藕花前。笑脸晕芙蓉，相看名采莲。
采莲童曲
作者：黎遂球
朝代：明

莲童双眼低，面白与侬似。折花赠莲童，是侬阿姑子。
重阳前二日重过镜园同周彭冯诸子泛舟和玄度先生
作者：黎遂球
朝代：明

相过长得恋衡门，尊酒中流好避喧。日落远林横树影，水平低岸长风痕。招寻伴侣乘秋兴，取次鱼虾伴晚餐。骚客又逢餐菊会，莫将渔父与深言。
金铜仙人辞汉歌
作者：黎遂球
朝代：明

轩辕不死传古铜，彭咸享寿年无穷。仙人况是金铜骨，试令伸手行清空。揖向茂陵寻孝武，日落红睛翁仲苦。莫遣车前祭马肝，犹羡文成终汉土。冷泪如泉溅盘露，疗渴文君有谁铸。待搜黄金衅宝茎，盘铭好勒长门赋。
金陵陈都督席上遇温觉斯将归五羊温出游时余曾与歌者张乔祖道比予行闻张乔已死于去秋因赋此赠温并致感悼
作者：黎遂球
朝代：明

选胜昔有约，送行曾赋诗。复此握麈尾，不见扬蛾眉。佳人难再得，逝者叹如斯。君返柳堂上，飞花斜燕随。
金陵陈都督席上遇温觉斯将归五羊赋赠
作者：黎遂球
朝代：明

金陵多上客，玉帐坐同君。晚翠入青霭，大江流白云。归心愁并引，醉眼望曾殷。不饮将军酒，逢迎空复勤。
锦石流芳
作者：黎遂球
朝代：明

绀园朝霁望仓箱，绕郭甘棠亦此乡。佛界自来金作粟，仙城何必穗占羊。朝风半拥天花气，题石都闻陆锦香。识得宰官同姓字，使君还是汉循良。
长安感述
作者：黎遂球
朝代：明

共怀铅椠入神京，谁识终童愿清缨。颇有郁轮差自唱，每逢开阁愧多情。不才敢怨吾年少，抱恨谁怜主圣明。归去又应来万里，草茅偏动祝尧声。
闰元宵同天如赋
作者：黎遂球
朝代：明

新月重圆雪正消，绛桃银树巧相邀。留欢却惜鸡筹蚤，入暖偏宜凤管调。蜡烛似传寒食节，綵灯元是落花朝。朱英艳蕊同无恙，报取春光百二宵。
闰元旦同张天如赋
作者：黎遂球
朝代：明

柏叶何曾换酒帘，凤钗双整闹香奁。重元共识重光兆，一月浑疑一岁添。笑折林花充綵胜，将邀社燕入珠帘。辛盘自觉秾华倍，不负书云太史占。
闺情
作者：黎遂球
朝代：明

明月皎夜光，朝镜如悬水。照影犹自可，照形叹相似。夫子抗达节，迢迢万馀里。肯为儿女拘，贱妾愁独尔。芝兰不再荣，舜华胡足恃。空房挺光艳，将无鬼神喜。芳盛乃遐弃，彫落徒自耻。嫁夫勿男儿，娶妇勿女子。男儿志四方，女容易衰改。何以副中情，比翼栖连理。
闻子将有湖上打船之议启事与闻即报以诗
作者：黎遂球
朝代：明

笑把荷珠愿买邻，飘零予亦托閒身。鱼能寄字收为使，客有如仙许共亲。四壁画图开石丈，百城行部署波臣。春来又泛桃花水，肯向明时说避秦。
闻寇陷襄雒
作者：黎遂球
朝代：明

守文列圣德，驱胡高皇功。明运宜无疆，我后承丰隆。过臣亶焦劳，济蹇谁匪躬。金瓯缺辽左，饷额勤输供。遂以困阎闾，焉谋备年凶。适郊逢硕鼠，捍网怜飞鸿。中原多悍寇，懦将愁频攻。驰驱十馀载，躏蹂如乘风。荆襄江上流，雒阳天下中。宋辙有覆监，汉都忧其终。近闻亦倾陷，官民泥刀锋。星陨亡上将，藩决哀大宗。狂生识其故，伊昔神凭丛。抚降但养虎，凶服嗟临戎。请剑曷斩佞，伏蒲乌为忠。朝堂难战胜，臧否疑府宫。父书赵括惭，负荆廉颇雄。以此思古人，忾敌将何从。殷忧已叠警，我后惟天聪。河清洗甲兵，酌酒趣群公。
闻王子房中丞死寇志感
作者：黎遂球
朝代：明

都城鹫峰寺，忆尔隔垣看。生死七年易，勋劳千古难。忠魂应自吊，社稷信谁安。涕泪遥堪寄，秋墟汴水寒。
闻鹧鸪
作者：黎遂球
朝代：明

乱竹蒙茸水帝祠，行时不唤唤归时。阴云断峡流千尺，急雨孤篷烟万枝。半载鲤鱼频失信，连天芳草不相知。何如飞过黄茅岭，啼与高楼少妇知。
陆宝行嘉善道中夜宿朱泾
作者：黎遂球
朝代：明
体裁：七言绝句

春潮覆草半江青，长水分涂客未经。少理蚕丝多织布，百家烟火傍朱泾。
陆将军行赠震湖都护
作者：黎遂球
朝代：明

陆将军，环走边庭如己屋。醉卧每枕死□头，长啸能呼战鬼哭。往时赤脚向朝鲜，剑气直射须眉前。相君敛容深借问，尺书夜降清□天。归向辽阳气犹热，叛兵怒号弓寸折。掀髯上马突入营，拍鞍大骂教无说。掉舌如刀不畏人，天生虎力能捍身。世人尽议袁毛事，可怜双眼看曾真。将帅交摧相印解，当时重足群相戒。丈夫血愿洒沙场，安肯囚冠坐疲惫。唉然太息还乡里，扁舟老挟贤公子。秃袖重为海外游，歌舞筵前认君是。夜听琵琶如听筑，把酒低头看髀肉。何人再得将军笑，直使□雏向山哭。
陈将军征山寇凯歌二首
作者：黎遂球
朝代：明

杀气腥横月不光，暗燐风点乱星芒。中宵献馘连催骑，峒里新擒白面郎。溪水潺湲和凯歌，健儿閒自舞雕戈。将军杀贼如围猎，玉帐前头醉叵罗。
陈将军征山寇凯歌二首·其一
作者：黎遂球
朝代：明

杀气腥横月不光，暗燐风点乱星芒。中宵献馘连催骑，峒里新擒白面郎。
陈将军征山寇凯歌二首·其二
作者：黎遂球
朝代：明

溪水潺湲和凯歌，健儿閒自舞雕戈。将军杀贼如围猎，玉帐前头醉叵罗。
陈都督者其尊人忠悯公死绥辽阳殊烈令弟朱明与遂球乡举同年比于留都相见甚欢爰赠以诗三首
作者：黎遂球
朝代：明

幕府尊南国，新从塞上归。孤城诸将恃，千嶂旧人依。晓甲开鱼丽，秋笳列马肥。曾看灌夫勇，双剑划虹挥。廿载辽阳事，何人尚肯言。将军能死节，督抚乃云冤。宠以先臣重，恩知老母存。移君根本地，旗帜任云屯。王气秦淮古，留都汉殿新。衣冠严宿卫，金甲俨星巡。明月吞鱼钥，长江踞虎臣。高皇陵寝在，符节尔殊亲。
陈都督者其尊人忠悯公死绥辽阳殊烈令弟朱明与遂球乡举同年比于留都相见甚欢爰赠以诗三首·其一
作者：黎遂球
朝代：明
体裁：五言律诗

幕府尊南国，新从塞上归。孤城诸将恃，千嶂旧人依。晓甲开鱼丽，秋笳列马肥。曾看灌夫勇，双剑划虹挥。
陈都督者其尊人忠悯公死绥辽阳殊烈令弟朱明与遂球乡举同年比于留都相见甚欢爰赠以诗三首·其三
作者：黎遂球
朝代：明

王气秦淮古，留都汉殿新。衣冠严宿卫，金甲俨星巡。明月吞鱼钥，长江踞虎臣。高皇陵寝在，符节尔殊亲。
陈都督者其尊人忠悯公死绥辽阳殊烈令弟朱明与遂球乡举同年比于留都相见甚欢爰赠以诗三首·其二
作者：黎遂球
朝代：明

廿载辽阳事，何人尚肯言。将军能死节，督抚乃云冤。宠以先臣重，恩知老母存。移君根本地，旗帜任云屯。
除前同会宅师诸子酌
作者：黎遂球
朝代：明

绿鬓长于腊，烧灯且互看。香烟曳梅落，山色捲帘寒。苦见七星转，狂乃数斗乾。惟应共贫贱，尊酒戏季残。
雨夜同张受先坐王与游舟中话别再用仲驭前韵共赋
作者：黎遂球
朝代：明

王书不买尽收羊，写叶题诗落半塘。一片锦光犹地白，十年花样变流黄。谈仙尔共山人载，作客吾归荔子乡。从此梦边来往熟，玉峰梅岭雨中望。
雨夜怀徐巨源二首
作者：黎遂球
朝代：明

小雨秋俱入，新凉透晚城。帘垂隔烟影，荷响听珠声。快引吟馀梦，閒关别后情。怀君江海阔，斯夕意分明。高阁桐阴半，云浮山翠香。经时枕诗卷，率尔兴琴张。词赋终难敌，行藏各自商。兵戈满天地，搔首计应长。
雨夜怀徐巨源二首·其一
作者：黎遂球
朝代：明

小雨秋俱入，新凉透晚城。帘垂隔烟影，荷响听珠声。快引吟馀梦，閒关别后情。怀君江海阔，斯夕意分明。
雨夜怀徐巨源二首·其二
作者：黎遂球
朝代：明

高阁桐阴半，云浮山翠香。经时枕诗卷，率尔兴琴张。词赋终难敌，行藏各自商。兵戈满天地，搔首计应长。
青楼曲
作者：黎遂球
朝代：明

宝镜眉新龙鼻古，妆成嘿嘿凭筝语。新晴隔水绿窗开，璃瓶澡露荼薇雨。西城粉堞花离离，一双蜻蜒衔尾飞。经年忽忆金钗客，楼上吹香晒舞衣。
青青词
作者：黎遂球
朝代：明

杨柳青青杨柳黄，春风特地胜长安。宫花扑面何须恋，走马归来系玉鞍。
鞭
作者：黎遂球
朝代：明

有怀思祖逖，行著一鞭雄。湿染桃花血，寒披柳叶风。青山挥手带，明月影尘空。万里怜相赠，同心结在中。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首 其一 来贤堂
作者：黎遂球
朝代：明

客去山花落，客来山鸟飞。帘内香如线，山僧云补衣。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首 其三 玲珑栈
作者：黎遂球
朝代：明

石级上山堂，梧桐荫曲廊。朱阑围碧牖，曲曲塔灯光。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首 其二 雪艇
作者：黎遂球
朝代：明

野艇居非水，离钩钓新月。圆时作雪看，雪际云波汩。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首 其五 放眉
作者：黎遂球
朝代：明

绮罗香十里，歌管占千人。别有松窗寂，山眉放小春。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首 其四 小吴轩
作者：黎遂球
朝代：明

白马看如练，苏台故是台。西施当日醉，飞向掌中来。
顷读书虎丘仰苏楼一夜为龙雨所拔因与某上人创而新之文湛持相公为题曰来贤堂兹隔岁重来上人复增建诸精舍偶援笔各题二十字五首·来贤堂
作者：黎遂球
朝代：明

客去山花落，客来山鸟飞。帘内香如线，山僧云补衣。野艇居非水，离钩钓新月。圆时作雪看，雪际云波汩。石级上山堂，梧桐荫曲廊。朱阑围碧牖，曲曲塔灯光。白马看如练，苏台故是台。西施当日醉，飞向掌中来。绮罗香十里，歌管占千人。别有松窗寂，山眉放小春。
项王庙
作者：黎遂球
朝代：明

黑骓盘血天无光，英雄千古惟项王。垓下腰躯十围阔，赠他斗印县金黄。范增先生粗豪耳，嗤王白璧换天子。羞令舞剑偶成功，宁作狞龙斗孤死。马前挟得美人同，差强昨日汉妇翁。莫愧江东旧游处，风雨双魂归共语。
题画
作者：黎遂球
朝代：明

英州梦米老，玉山逢大痴。堂成当信宿，为写澹烟时。
题荡云航二首
作者：黎遂球
朝代：明

列树如蒲驾小舠，枕流还爱结巢高。科头夜夜眠银汉，洗耳时时入翠涛。寒玉万条共把钓，绿烟千顷任停篙。狂来拟沐咸池发，鼓枻谁能和楚骚。乌鹊桥头锦缆牵，女牛求渡不论钱。林中自捲秋霞幔，天上浑如春水船。满载欲偷悬圃药，长歌堪采泰华莲。急催沽酒需金粟，更泊姮娥桂树边。
题荡云航二首·其一
作者：黎遂球
朝代：明

列树如蒲驾小舠，枕流还爱结巢高。科头夜夜眠银汉，洗耳时时入翠涛。寒玉万条共把钓，绿烟千顷任停篙。狂来拟沐咸池发，鼓枻谁能和楚骚。
题荡云航二首·其二
作者：黎遂球
朝代：明

乌鹊桥头锦缆牵，女牛求渡不论钱。林中自捲秋霞幔，天上浑如春水船。满载欲偷悬圃药，长歌堪采泰华莲。急催沽酒需金粟，更泊姮娥桂树边。
题谢伯子花城
作者：黎遂球
朝代：明

一城如弹绿苔环，可有莺雏为抱关。落蕊自成红字押，葳蕤不假皂衣颁。閒看酒政侵花事，敌作棋围战竹间。笑我却如催榷使，醉来时折一枝还。
题贤女祠
作者：黎遂球
朝代：明

春雨春风薜荔墙，一祠灯火数家乡。松崖树古碑重勒，梅岭花流水较香。岂伴灵妃弹宝瑟，犹怜野老祭椒浆。经过故是须眉辈，影落寒潭好自商。
题陈虎顺东皋诸景五首 其一 最胜楼
作者：黎遂球
朝代：明

高楼锁翠微，仙子晚牵衣。时见山下人，往来如鸟飞。
题陈虎顺东皋诸景五首 其三 九龙井
作者：黎遂球
朝代：明

神龙生九子，谁道不成龙。灵泉本在田，为雨疑乘风。
题陈虎顺东皋诸景五首 其二 锦袍湾
作者：黎遂球
朝代：明

每饮金龟酒，如游贺监湖。花下美人归，霞起儿童呼。
题陈虎顺东皋诸景五首 其五 佛冈
作者：黎遂球
朝代：明

寒梅白如饭，咽之净肠腑。谁如金粟来，能游香积土。
题陈虎顺东皋诸景五首 其四 绿云堆
作者：黎遂球
朝代：明

娇娘委高髻，午睡笼碧纱。平畴曳春烟，其中香者花。
题陈虎顺东皋诸景五首·最胜楼
作者：黎遂球
朝代：明

高楼锁翠微，仙子晚牵衣。时见山下人，往来如鸟飞。每饮金龟酒，如游贺监湖。花下美人归，霞起儿童呼。神龙生九子，谁道不成龙。灵泉本在田，为雨疑乘风。娇娘委高髻，午睡笼碧纱。平畴曳春烟，其中香者花。寒梅白如饭，咽之净肠腑。谁如金粟来，能游香积土。
题陈顺虎东皋二首 其一 浣清堂
作者：黎遂球
朝代：明

秋光濯须眉，春翠浮杯酒。况复挥麈谈，玉柄如人手。
题陈顺虎东皋二首 其二 玉带桥
作者：黎遂球
朝代：明

曾眠宝带桥，醉弄太湖月。今日坐长虹，清寒彻毛发。
题陈顺虎东皋二首·浣清堂
作者：黎遂球
朝代：明

秋光濯须眉，春翠浮杯酒。况复挥麈谈，玉柄如人手。曾眠宝带桥，醉弄太湖月。今日坐长虹，清寒彻毛发。
风平词
作者：黎遂球
朝代：明

风平摇海帆参差，城下石亭花缬篱。美人藕肱抱瑶瑟，十二春弦盘乱丝。愁携破镜看明月，遥雁一声天气裂。阿母呼云唤不归，梅梦吹香泪飞雪。屏背敲钗吟白头，翠峦排镜入妆楼。伤心草色连空语，望落银河同泛舟。
饮酒
作者：黎遂球
朝代：明

艳女每擅宠，才人多好名。不如远妒忌，尊酒见平生。杯勺兴斯夕，濯濯初月晴。呼吸遍形气，澹动开神明。何以趣我游，三复山海经。
饮马长城窟
作者：黎遂球
朝代：明

饮马长城窟，城下多腥血。战渴口沫乾，人衔一片雪。
鸳湖词
作者：黎遂球
朝代：明

鸳湖如纱碧堪语，风吹乍断长堤雨。南塘蝶倦趁船归，飞上佳人绣金缕。亦有红楼带古桥，洗妆夜待灯迢迢。拗莲盘丝织情字，倒挂眉梢吹玉箫。
黎遂球
作者：黎遂球
朝代：明
体裁：五言律诗

几欲焚书笔，缘君更一拈。青天携谢眺，新梦对江淹。艳本花为骨，佳宁雪拟盐。夜沉冬阁外，蛟蜃不成潜。
黎遂球
作者：黎遂球
朝代：明
体裁：五言律诗

茅店将归夜，思亲梦不成。子迟欣得我，身壮幸为兄。捧杖难为别，裁衣自送行。所嗟寒暑异，频望塞鸿声。
西湖避暑
作者：黎遵指
朝代：明

昼閒无事日偏长，趺坐披襟纳晚凉。有客弹琴梅尽落，逢僧说偈旆初扬。林幽处处啼娇鸟，风静枝枝送畹香。明日有怀须共勉，肯教苏子独留芳。
谢父老
作者：黎遵指
朝代：明

百二春光强半曛，逐臣今幸赋归云。莺啼修竹声传好，蛙怒清波聒转纷。且有潘舆堪娱日，已无陆橐可甘分。扳辕夹道拖千缕，刘宠当年也断魂。
七夕后作
作者：黎邦琛
朝代：明

聚散浮云何太忙，一逢佳节一回肠。玉河桥断閒乌鹊，明月台空冷凤凰。锦石浪传曾犯斗，机丝虚自忆成章。柔情脉脉何人解，独看明星秋籁长。
代牛女答
作者：黎邦琛
朝代：明

闻君今夜恩，少别已如斯。何况一年隔，兼之千里思。髻鬟随月堕，环佩拂云垂。欲向人间问，乘槎知几时。
代牛郎问
作者：黎邦琛
朝代：明

迢迢牛女宿，闻道昨宵分。河落馀星佩，桥空散鹊群。金梭停夜月，玉箸湿重云。得似离人恨，因风遥问君。
孺朗携酒过明叔山房同赋
作者：黎邦琛
朝代：明

十年琴酒约，此度更相仍。病思慵司马，诗情见杜陵。竹云苍自落，兰醑碧如澄。闻说南楼上，新凉正可乘。
寄邓升仲作四首
作者：黎邦琛
朝代：明

危楼曾共倚阑干，杨柳春风分外寒。今日登临虚怅望，青山争似去年看。五载寒灯对掩扉，烟花风月几曾离。那堪动隔经旬别，泪尽南窗苦竹枝。平生肝胆向谁论，一顾长怀伯乐恩。已许此身酬国士，肯将长剑负夷门。卧病山中岁月虚，佳期南浦怅何如。水云隔断浔阳路，不寄麻姑二月书。
寄邓升仲作四首·其一
作者：黎邦琛
朝代：明

危楼曾共倚阑干，杨柳春风分外寒。今日登临虚怅望，青山争似去年看。
寄邓升仲作四首·其三
作者：黎邦琛
朝代：明

平生肝胆向谁论，一顾长怀伯乐恩。已许此身酬国士，肯将长剑负夷门。
寄邓升仲作四首·其二
作者：黎邦琛
朝代：明

五载寒灯对掩扉，烟花风月几曾离。那堪动隔经旬别，泪尽南窗苦竹枝。
寄邓升仲作四首·其四
作者：黎邦琛
朝代：明

卧病山中岁月虚，佳期南浦怅何如。水云隔断浔阳路，不寄麻姑二月书。
留别邓升仲三首
作者：黎邦琛
朝代：明

岂有长途隔，离居亦黯然。襟期两年尽，得失寸心怜。别簪萦愁恋，芳华托梦悬。不知南浦月，相送几时圆。相依难作别，况复值烦忧。蔓草萦新恨，飞花感昔游。容华悲水逝，生计逐萍浮。叹惜繁华尽，春风唤独愁。与子周旋久，幽栖借一枝。才名人共妒，贫贱尔偏知。鸡黍终言晤，莺花自岁时。谁怜风月夜，相忆各分歧。
留别邓升仲三首·其一
作者：黎邦琛
朝代：明

岂有长途隔，离居亦黯然。襟期两年尽，得失寸心怜。别簪萦愁恋，芳华托梦悬。不知南浦月，相送几时圆。
留别邓升仲三首·其三
作者：黎邦琛
朝代：明

与子周旋久，幽栖借一枝。才名人共妒，贫贱尔偏知。鸡黍终言晤，莺花自岁时。谁怜风月夜，相忆各分歧。
留别邓升仲三首·其二
作者：黎邦琛
朝代：明

相依难作别，况复值烦忧。蔓草萦新恨，飞花感昔游。容华悲水逝，生计逐萍浮。叹惜繁华尽，春风唤独愁。
七夕同欧崙山廷评袁平洲光禄金我玄舍人朱仲修集梁舅氏祠部宅得陵字
作者：黎邦琰
朝代：明

高斋犹复苦炎蒸，挥麈词人集五陵。秋色暗零金掌露，月华清湛玉壶冰。浪传织女河边渡，谁问仙槎海上乘。取醉不知更漏永，松门归对一窗灯。
五仙观
作者：黎邦琰
朝代：明

香火千年地，彫台尚俨然。轻阴遥度竹，疏雨细鸣泉。驭鹤朝群帝，骑羊忆五仙。步虚声寂静，还得话真诠。
区海目宫谕过访留夜酌
作者：黎邦琰
朝代：明

夜合花开欲雨天，淹留相对一灯前。却怜铃柝孤城静，不道云霞曲径偏。把酒正逢徐孺榻，论心还寄来生船。十年燕市空裘马，回首风尘已惘然。
同署中诸丈赴张成二年丈崔园之招
作者：黎邦琰
朝代：明

路转千门紫陌偏，一时佳丽在平泉。握兰并集云霄侣，调雪还开玳瑁筵。庭际疏花燃细雨，苑边高柳出鸣蝉。清游不尽追欢兴，回首层城起暮烟。
大阅次欧廷评丈韵
作者：黎邦琰
朝代：明

靺韐初传吉日篇，雨师先为肃氛烟。陈钲晓出长安道，表貉春临大漠田。上巳莺花深驻辇，中坚虎旅细鸣鞭。皇风穆穆乾灵畅，磬石今看巩万年。夹道戈旗耀日开，蒐兵振旅自天裁。翠华乍转欢声合，黄钺初挥凯奏来。虎踞九关雄雪碛，龙骧千骑集云台。从知庙略归神武，独愧长杨羽猎才。
大阅次欧廷评丈韵·其一
作者：黎邦琰
朝代：明

靺韐初传吉日篇，雨师先为肃氛烟。陈钲晓出长安道，表貉春临大漠田。上巳莺花深驻辇，中坚虎旅细鸣鞭。皇风穆穆乾灵畅，磬石今看巩万年。
大阅次欧廷评丈韵·其二
作者：黎邦琰
朝代：明

夹道戈旗耀日开，蒐兵振旅自天裁。翠华乍转欢声合，黄钺初挥凯奏来。虎踞九关雄雪碛，龙骧千骑集云台。从知庙略归神武，独愧长杨羽猎才。
小金山
作者：黎邦琰
朝代：明

十载驱驰念远游，挂帆一日过灵洲。萧萧烟树青山暮，逐逐凫鸥碧岸秋。傲世功名怜彩笔，逢人意气动吴钩。振衣独上高台望，海色天风散客愁。
小金山送黎秘书还朝
作者：黎邦琰
朝代：明

绝壑疑无地，扪萝忽扣关。禅心无寂寞，流水共潺湲。日气衔山紫，花枝泣露斑。危桥齐木末，时见老僧还。高台聊赋别，诸子更相从。水落潮痕出，云开树影重。渔歌回曲浦，僧磬度双峰。惯识江湖意，无论去住踪。
小金山送黎秘书还朝·其一
作者：黎邦琰
朝代：明

绝壑疑无地，扪萝忽扣关。禅心无寂寞，流水共潺湲。日气衔山紫，花枝泣露斑。危桥齐木末，时见老僧还。
小金山送黎秘书还朝·其二
作者：黎邦琰
朝代：明

高台聊赋别，诸子更相从。水落潮痕出，云开树影重。渔歌回曲浦，僧磬度双峰。惯识江湖意，无论去住踪。
昭陵
作者：黎邦琰
朝代：明

松楸郁郁锁崔嵬，寂寞春山帐殿开。鸾辂恍从霄汉下，龙宫深注夜涛回。虚疑银海群凫浴，无复瑶池八骏来。六载垂衣歌圣泽，攀髯何限鼎湖哀。
梁园同诸友饯别欧桢伯得知字
作者：黎邦琰
朝代：明

花发梁园载酒随，交情惟有鲍君知。故人独佩苍精剑，恋阙犹瞻赤羽旗。台上白云论往事，天涯芳草问前期。陪京亦是登临地，华省从容一赋诗。
登朝汉台
作者：黎邦琰
朝代：明

漠漠荒台辇道平，居人犹指旧时名。并吞百粤迷秦垒，箕踞三关阻汉兵。迟日乍摇芳杜色，残霞初散鹧鸪声。凄凉霸业空黄土，不博千金陆贾行。
碧云寺
作者：黎邦琰
朝代：明

肃事祠陵寝，联镳过雁堂。侵阶知桧腊，酌水识泉香。宝叶澄秋霁，昙花散夕阳。坐观鱼跃处，还似在濠梁。路转丹梯远，苍茫听午钟。莲花随地涌，宝树自云封。日映毫光现，烟深塔影重。谁知人境内，亦有竺乾峰。
碧云寺·其一
作者：黎邦琰
朝代：明

肃事祠陵寝，联镳过雁堂。侵阶知桧腊，酌水识泉香。宝叶澄秋霁，昙花散夕阳。坐观鱼跃处，还似在濠梁。
碧云寺·其二
作者：黎邦琰
朝代：明

路转丹梯远，苍茫听午钟。莲花随地涌，宝树自云封。日映毫光现，烟深塔影重。谁知人境内，亦有竺乾峰。
秋夜同欧廷评丈方武选年兄梁祠部舅氏过得金舍人宅得云字
作者：黎邦琰
朝代：明

鸣玉严趋下五云，舍人元是凤毛群。开尊竹底钟声过，握管窗前木叶闻。天入九关回暝色，凉生三径散清芬。可怜叔夜空凡骨，抱犊虚谈石室文。
移居张元易朱汝修过集得花字
作者：黎邦琰
朝代：明

天涯何处不为家，渐见东风换物华。开径却惭非蒋诩，谈经真喜得侯芭。云移双阙来新月，雪霁千门集暝鸦。容易他乡成酩酊，灯前犹自问梅花。
访欧桢伯道馆
作者：黎邦琰
朝代：明

白首尚为郎，相看气益扬。文谁同大雅，酒或似东方。紫阙星辰近，青箱日月长。避喧君自得，不是学空王。
越王台
作者：黎邦琰
朝代：明

谷口鸣钟午，招寻兴倍殷。径荒馀竹色，碑暗落苔纹。花隐龙池树，人归鸟道云。且移溪上席，小酌把兰熏。
郭金吾草桥别墅得衣字
作者：黎邦琰
朝代：明

十里川原接帝畿，疏林曲径入秋晖。乍从花外寻源去，忽向桥边泛渚归。雨过竹光摇翠羽，霜清莲粉褪红衣。开尊便道江湖兴，白马相随未肯飞。
陪祀茂陵泰陵
作者：黎邦琰
朝代：明

江山表里自称雄，春入园陵惨淡中。云断苍梧攀翠竹，天回碣石掩金宫。椷縢国史勋华录，祭奠工歌社稷功。率土谁能忘帝力，不堪松柏起悲风。
飞来寺
作者：黎邦琰
朝代：明

何年梵刹开中宿，石磴跻攀紫翠重。槛外江光回绝壁，尊前云气薄长松。放歌祇合招黄鹄，说法应知听毒龙。汗漫欲携藜杖去，况从仙侣蹑幽踪。
七夕
作者：黎邦瑊
朝代：明

鹊桥惟此夕，灵境信奇哉。天上双星度，人间绣阁开。秋风下桐叶，夜雨湿莓苔。为问乘槎者，仙源几日回。
云台捧日
作者：黎邦瑊
朝代：明

达曙彤云晓，高台散积阴。海隅天万里，犹自捧丹心。
五指凌云
作者：黎邦瑊
朝代：明

玉笋淩空出，参差翠霭多。还承天上露，入夜浣星河。
从军行
作者：黎邦瑊
朝代：明

天子徵兵事朔方，丁男壮大当戎行。晓度玉关随铁骑，夜闻羌笛落秋霜。秋霜凛冽黄云飞，地远天长雁到稀。贺兰山下鬼号哭，白草原头未解围。忆昔辞家多诀绝，陇头流水皆呜咽。母缝衣带与我穿，妻炊扊扅与我别。别来身世总如何，枕卧戈霜侠气多。雪耻报雠今日事，男儿羞说木兰歌。
何象冈相国招饮胜好亭限韵
作者：黎邦瑊
朝代：明

高高亭子敞晴岚，胜日跻攀乐事耽。地接风云非塞上，山分大小似淮南。桃花乍映珊瑚盏，春色偏寒玳瑁簪。共道谢公声妓好，不妨留听缓归骖。
咏史
作者：黎邦瑊
朝代：明

燕政托揖让，社稷墟齐兵。昭王图雪耻，求士千金倾。壮哉乐毅士，报以七十城。当时重其略，国乘传荣名。于期颈自刎，荆轲计不成。一感知己恩，九死其所轻。寥寥千载馀，烈风争日明。
梅坳题石
作者：黎邦瑊
朝代：明

坟前花落锦成茵，红粉何当化作尘。剩有清词遗乐府，尚留香骨恼情人。风吹蒿里宣灵籁，月印芳池误幻身。最是杜鹃多怨绪，年年啼血过残春。
梵刹晨钟
作者：黎邦瑊
朝代：明

古刹逼云端，疏钟彻林早。缓步到禅栖，落花僧未扫。
留石堂诗为严太守赋
作者：黎邦瑊
朝代：明

蜚英甲第冠中朝，仙署声华动赤霄。万里旌麾临上郡，三城人士景高标。西京治行今重睹，南海珍奇无所取。群石飞来五马堂，云根列作中流柱。千秋劲节恰同坚，一片贞心好并悬。白雪调高诚确矣，朱弦韵远总铿然。依稀九曜难分色，仿佛三山如可即。鼎力还应鞭巨灵，请看重补天西北。
百丈飞泉
作者：黎邦瑊
朝代：明

寒泉喷雪飞，晴空自风雨。客来濯尘襟，觅得庄生句。
诃林社集赋得王园晚斋
作者：黎邦瑊
朝代：明

暝色苍茫古化城，同来结夏恰初睛。衣披蕉石云犹润，杖引莲峰气飒清。残照到碑看往迹，曲池流水杂经声。漉巾到处宁辞醉，不觉东林月又生。
路出黄梅荷香十里因赋
作者：黎邦瑊
朝代：明

芰荷缭绕碧池傍，客路如披楚泽裳。仿佛汉宫迷粉黛，依稀秦沼斗鸳鸯。和烟浥露千茎发，照水含霞一样妆。寄语若耶溪畔女，閒情须向此搴芳。
过勾漏洞
作者：黎邦瑊
朝代：明

石室嶙峋径路遥，壶中灯火纪前朝。碧云迟客题秋叶，明月留人听洞萧。玄狖偷丹今不死，黄精出地尚堪樵。仙郎一去浑无迹，岂是当年厌折腰。
镇海楼同诸子作
作者：黎邦瑊
朝代：明

频年京国思君梦，此日危楼得共登。暑气半消青嶂里，襟期偏洽白云层。海潮飞雨侵瑶席，涧道流霞断古藤。拚醉不愁明月去，松门深夜有禅灯。
长安有狭斜
作者：黎邦瑊
朝代：明

紫陌回曲径，挟毂碍朱轮。相逢繁华子，意气雅逡巡。转顾启重第，沉香薰绿茵。飞甍面帝阙，豪侈迈季伦。绮席陈簠簋，樽罍辉金银。两子登龙楼，一子作弄臣。簪琚照陆离，入户光仪新。诸妇襞云裘，丽冶鲜芳辰。长年肆康乐，促予附要津。方外殊阒寂，崄崎良可遵。无为歧路悲，世纲元埃尘。
陈勋卿邀游龙津园分赋
作者：黎邦瑊
朝代：明

出郭探幽境，寻源识旧津。云林高卧处，清世直声人。道胜抛章绶，功成任角巾。凿池分碧月，选径迥红尘。门闭无题凤，庭閒有坐宾。尊馀十日酒，盘备四时珍。改席临花坞，挥觞藉草茵。嘉莲曾纪瑞，妙句忽称神。缱绻深投辖，逍遥洽钓纶。渐看霞色晚，乍眺月华新。归路宁辞倦，重来肯厌频。东山棋局好，长奉对千春。
风门仙迹
作者：黎邦瑊
朝代：明

仙驭淩风去，岩花空自芳。至今池水上，仿佛隐红妆。
鹧鸪返照
作者：黎邦瑊
朝代：明

灵景当花县，霞光夕夕环。昔传鹧鸪岭，今为双凤山。
鼓楼济渡
作者：黎邦瑊
朝代：明

磐石临溪岸，潆洄水千尺。时有问津人，风烟随所适。
龙潭灵应
作者：黎邦瑊
朝代：明

寒潭深不测，白昼吼风雷。欲就为霖意，天门点额回。
咏从化景三首 其一 风门仙迹
作者：黎邦璘
朝代：明

仙媛昔餐霞，依止此山曲。不见承鸾踪，空馀春草绿。
咏从化景三首 其三 鼓楼济渡
作者：黎邦璘
朝代：明

孤村临野渡，轻烟罥前渚。借问往来人，孰是停桡处。
咏从化景三首 其二 五指凌云
作者：黎邦璘
朝代：明

衣冠盛五岭，高山奠南服。五指出层云，岧岧翠相簇。
咏从化景三首·风门仙迹
作者：黎邦璘
朝代：明

仙媛昔餐霞，依止此山曲。不见承鸾踪，空馀春草绿。衣冠盛五岭，高山奠南服。五指出层云，岧岧翠相簇。孤村临野渡，轻烟罥前渚。借问往来人，孰是停桡处。
飞来寺
作者：黎锦
朝代：明

凌空梵刹定何年，风景分明别有天。素练潆回涵碧落，翠屏环合袅晴烟。碧桃冉冉春千树，瑶草霏霏屋数椽。指顾蓬莱天咫尺，更于何处觅神仙。
挽陈衍死敌
作者：黎镒
朝代：明

少年长抱请缨才，舞剑鸣弓出草莱。铜柱自期军业建，辕门谁料将星颓。半千部曲生逾壮，一寸丹心死不灰。怅望云台空一梦，英雄千载有馀哀。
三山暂驻
作者：齐之鸾
朝代：明
体裁：五言律诗

金陵望何极，此地亦三山。苦水愁胡骑，高峰倚漠关。兔深青草窟，蛙急黑泥湾。土屋无完堵，饥人未尽还。
九日登清水营城
作者：齐之鸾
朝代：明

朔方三度重阳节，河曲干旌岁岁忙。
鬓发已甘尘路白，菊花犹送塞垣黄。
中丞疏有回天力，太宰功兼蹜地方。
云外好呼南去雁，系书先为报江乡。
入中卫城
作者：齐之鸾
朝代：明
体裁：五言律诗

右臂伸西极，宁重近势联。沙山横绝塞，河水上腴田。草木江南色，旃裘岭外烟。壮心驱倦足，乘鄣思翩翩。
同姚拙庵宪长张心斋副使卢蓝山佥事游小雁塔
作者：齐之鸾
朝代：明
体裁：七言律诗

南山秋气翠巑岏，野思凄凄碧殿寒。塔隐佛灯无雁宿，树如僧腊有龙蟠。霓旌古苑悲金碗，霜节清樽洗玉盘。十里曲江游兴尽，夕阳风雨几归鞍。
始皇墓
作者：齐之鸾
朝代：明
体裁：七言绝句

金泉已锢鲍鱼枯，四海骊山夜送徒。牧火燎原机械尽，祖龙空作万年图。
宁州晓发
作者：齐之鸾
朝代：明
体裁：古风

灯火启严城，戴星行未巳。夜来下绝坂，左右崇墉倚。昏黑迷前旌，时顾斗杓指。晨鸡登顿初，险涩曙光紫。林原衍山巅，溪壑行地里。坡陀首乾龙，浮立土不滓。所以穴居民，患燥不患水。改邑视井泉，卑栖固其理。耕者百仞上，汲者千寻底。下山阻深沟，上山据高垒。四邻守无虞，塞马徒为驶。民贫独可忧，咸秦此唇齿。
宜和堡渡河
作者：齐之鸾
朝代：明
体裁：五言律诗

春涨河初急，孤军待晓天。健儿工使马，修岸怯回船。革泛传骄虏，鱼喁乱巨川。莫凭衣带水，千古堑腥膻。
宿三城寺
作者：齐之鸾
朝代：明
体裁：七言律诗

寺僻阴阴转夕阳，藤萝小径涉微茫。濒江水鸟归投树，过竹林蝉噪切床。秋已三旬犹苦热，郡违十里自成乡。年来服习山中静，直北神京路许长。
将至花马池王参将郊迎设食
作者：齐之鸾
朝代：明

岗岚回合日光斜，毳幕金罍坐剥瓜。蔬径润含终伏雨，禾田青覆去年沙。虏庭北徙边烽少，宾雁南飞朔气加。驿使只今劳战马，两池愁听损盐花。
将至荏平
作者：齐之鸾
朝代：明
体裁：七言律诗

长涂秋暮马騑騑，风起尘高雉堞微。蝉到夕阳声更急，树经寒露叶初飞。正闻老母平安信，兼喜中丞克捷威。扬策不知行色倦，欲沽村酿解朝衣。
小重山
作者：齐之鸾
朝代：明

清角悲笳响遏云，平催凉月上、白纷纷。塞垣砧杵小城闻，心铁石、谁解叹离群。银烛水沈熏，引杯嫌独醉、但微醺。参辰何事各天分，弹铗起、台斗气氤氲。
张茅坐雨
作者：齐之鸾
朝代：明
体裁：七言律诗

魃虐蝗妖气塞空，直从霍汝到秦东。沾衣晚坐千山雨，岸帻秋襟万里风。黍谷大祲成野哭，豆荞小获觊神功。夏时未遣持杯舆，白鸟翻飞谷树中。
拟古少年行
作者：齐之鸾
朝代：明
体裁：乐府曲辞

马首青丝络，腰间百宝刀。旗捎霜叶下，剪拂岭猿号。意气轻儒吏，飞扬见尔曹。谁知杜武库，谈笑静江涛。
次韵题美人睡起图
作者：齐之鸾
朝代：明
体裁：古风

浓花压枝枝欲偏，晴日烘花花欲燃。美人无事饶春睡，乱鬟矗矗堆云烟。花开花落流光过，不似沈香亭畔卧。别院春风自有花，带笑看花泛紫霞。
浦口晓行
作者：齐之鸾
朝代：明
体裁：古风

三五星，短长亭。日光烹海赤，山色饮江青。野烧林边人臂斧，秋涛雾里客扬舲。
游浮山分韵得看字
作者：齐之鸾
朝代：明
体裁：七言律诗

名岩六六鬼神刓，未到先须驻马看。碧树倒遮飞瀑细，丹梯平跨石龙寒。苔边药灶犹能炼，竹径茅庐便可安。况有山邻时送酒，兴来直欲解微官。
游献花岩
作者：齐之鸾
朝代：明
体裁：七言律诗

过雨初凭竹树凉，岩居尽以北为阳。天开斗分山回拱，江束关形海混茫。星里小槎浮露电，松间清梵引笙簧。胜游无那芒鞋剧，欲问仙人借凤凰。
灵祐驿次毛东塘韵
作者：齐之鸾
朝代：明
体裁：五言律诗

江路盘山转，颓垣此驿亭。塞云风外白，畦菽露中青。鸟雀无归树，骅骝不在坰。谁教心匪石，自信迹如萍。
牛头山寺
作者：齐之鸾
朝代：明
体裁：七言律诗

群山四合键青铜，约束河流万古东。天护漠槎遇鹫岭，地无胡马饮龙宫。饭僧岁稔阳坡粟，吹客秋高瀚海风。搔首泬寥呼谢朓，灵奇屃赑月明中。
白云岩
作者：齐之鸾
朝代：明
体裁：五言绝句

烟霞起洞天，藤萝封石室。娟娟峰上云，冉冉岩中出。
石松
作者：齐之鸾
朝代：明
体裁：五言绝句

瘦根盘鸿濛，青枝傲霜雪。上有白云巢，下有苍虬穴。
稠桑道中望黄河
作者：齐之鸾
朝代：明
体裁：古风

桃林蟠土山，谷中昧所出。地底无傍风，天际有中日。仰视耕穫人，转折忽相失。仄登蚁绿枝，幽盘蠹闭帙。仆夫虞殒伤，反汗更股栗。伊予慕昔贤，驭吏屡遭叱。径尽蹑河壖，黄流过箭疾。踰关势弥雄，四齧奔马逸。不知真宰意，何贵砥柱窒。泛滥民其鱼，岂止桑田溢。三门中古开，神禹功谁匹。至今沮洳场，尽作粳稻窟。吾生发半苍，世路十不一。及兹瞻华嵩，眼豁心神翐。向来险远虞，兹晨忧已释。
赤木山下阅视新堑
作者：齐之鸾
朝代：明

山灵受堑划龙沙，寡妇孤儿喜有家。碧草暗斑遗镞血，黄云平覆战场花。歌风畚锸穿林麓，接衽壶箪憩水涯。心悦子来延伫久，唐渠秋树乱昏鸦。
赤木里口墩下坐憩
作者：齐之鸾
朝代：明
体裁：七言律诗

赤木空濛翠接天，悬车路杪下烽烟。须驱虎北冯金塔，更走龙南跨玉泉。青草谷中兼得水，白云岩下尽堪田。奔驰庶竭涓埃报，心苦三陲版干前。
过安定堡不入
作者：齐之鸾
朝代：明
体裁：七言律诗

塞上尘劳久自便，追风骠裹锦鞍鞯。防秋鼓角孤城里，转粟车箱大道边。沙碛蓬蒿青币套，监池潦水碧生烟。午阴絺络增寒吹，似比宁灵倍飒然。
过田州故城（即唐朔方军也）
作者：齐之鸾
朝代：明

河外军藩麦秀中，唐兵昔数朔方雄。韩公北辑三城路，至德中兴一旅功。番刻劲销春藓碧，汉花秾映寺门红。高云不罩田州塔，水鹤归巢戛暮空。
邠州晓发·其一
作者：齐之鸾
朝代：明
体裁：五言律诗

残月征人早，州城奥窔閒。呼船渡泾水，立马望豳山。禾黍高低垄，烟云远近关。谁能渠白石，种稻浊泥湾。
邠州晓发·其二
作者：齐之鸾
朝代：明
体裁：五言律诗

泾北山横绝，穿厓细路高。偏悬疑有麓，峻极乃平皋。岭露催禾黍，秋风飒苧袍。忧勤见遗俗，无地立蓬蒿。
韦州月夜望螺山有作
作者：齐之鸾
朝代：明
体裁：七言律诗

缺月秋山头气高，霜清众皱翠作涛。溪通涧谷方逢水，地近监硝半不毛。胡马几年空野屋，王宫万木俯荒壕。何当听绩韩公策，岁省千车转运劳。
荅女郎沙兰英贻鸳鸯枕
作者：齐心孝
朝代：明
体裁：七言绝句

含情少妇倚银缸，绣罢鸳鸯日满窗。解得世间离别苦，故将好鸟织成双。
望江南·怀婢
作者：齐景云
朝代：明

思昔日，披发亸香肩。帘外落花浓似雾，枕边飞絮软于绵。斜日照雕栏。
浣溪沙
作者：齐景云
朝代：明

晓起无人上玉钩。迟迟日午怯梳头。罗衣绣帕冷香篝。满眼落红粘别泪，一天疏雨织春愁。倚栏无语暗凝眸。
虞美人第二体
作者：齐景云
朝代：明

双涡红晕檀霞满。钿镜横波远。宿妆无奈是春前。刘郎洞口谢娘船。思无边。鹌鹑啄破赪桐叶。云掩圆蟾截。小楼回首绿烟迷。微风半夜揭珠帏。认郎归。
赠别傅生
作者：齐景云
朝代：明

一呷春醪万里情，断肠芳草断肠莺。愿将双泪啼为雨，明日留君不出城。
暑中饮黄石环齐头
作者：齐策名
朝代：明
体裁：七言律诗

路转林塘卜筑深，参天古木昼森森。花亭斗局风声细，石屿张尊草色侵。忽散浮云窥槛霁，何来片雨入楼阴。酒酣遮莫催归骑，扶醉看予倚竹吟。
游浮渡
作者：齐策名
朝代：明
体裁：七言律诗

山面疑从水面分，丹崖碧树气氤氲。关开石窦深衔月，岩捲晴湍半入云。池涌金莲浮石出，笛横洞口隔溪闻。欲将一笠烟霞老，常伴山中麋鹿群。
夜夜曲
作者：齐莱名
朝代：明
体裁：乐府曲辞

月涩烛无光，蟋蟀鸣床下。夜半绣衾寒，霜落鸳鸯瓦。
子夜歌
作者：齐莱名
朝代：明
体裁：乐府曲辞

侬似池中藕，欢如瓦上霜。日出霜不见，藕断丝复长。阶前看月光，独立深深拜。抬头花影移，低头含羞态。
溪上·其一
作者：齐莱名
朝代：明
体裁：五言绝句

藤阴覆溪屋，钩帘远岫青。焚香净石几，小茧写黄庭。
溪上·其二
作者：齐莱名
朝代：明
体裁：五言绝句

薄暮墙之东，小桑四五树。溪女踏青回，低头不肯顾。
蝉
作者：齐莱名
朝代：明
体裁：七言绝句

曲曲朱栏桥半欹，藕花村里水流澌。长堤高柳蝉声急，带却斜阳过别枝。
送员倩侄北游有怀越石
作者：齐莱名
朝代：明
体裁：古风

浮云澹秋阴，凉飙振高木。素质发商声，晚花霏馀馥。明发秣骊黄，成装促童仆。燕赵多佳丽，驱策恣遐瞩。送子远将之，行行复彳亍。白日忽以沈，夕景暧平陆。霜驿渍桕红，寒灯照酒绿。会日渺何期，别晷有成速。绻彼梦草人，吹篪不成曲。仰听离鸿鸣，沈忧心转毂。寄言畏途艰，勉旃慎自玉。
采菱歌
作者：齐莱名
朝代：明
体裁：乐府曲辞

驾舲向深潭，渡口风正急。日暮采菱回，烟沉秋浦碧。
锦帐词戏赠程寅之
作者：齐莱名
朝代：明
体裁：七言绝句

臂绡系得下妆台，锦帐芙蓉并蒂开。露净一天清似水，黄姑昨夜渡河来。
雨中集陈席之草堂
作者：齐莱名
朝代：明
体裁：五言律诗

冲雨贪幽赏，閒携叩午堂。涧云寒抱户，砌草绿齐床。李绽初舒白，莺穿小闪黄。高谈双耳热，趺坐任徜徉。
莲花池
作者：龙为光
朝代：明
体裁：七言律诗

见说云台石作莲，巨灵分植此山巅。池疑太液尘尤隔，花映孤桐景愈偏。翠盖飘摇云外出，红妆绰约镜中悬。考槃有日来兹地，不羡希夷华顶眠。
乙丑夏同石首熊子蔚庵汉津胡子孔志大梁孟子清湘舍弟游秦人洞
作者：龙之池
朝代：明
体裁：古风

耳食羡秦人，乡导应相伍。已经武山麓，盘亘指门户。鱼梁激奔湍，十丈压篙橹。归气所必争，夜泊不受橹。云霞水石英，结互成灵宇。得以气象占，敦朴衍皇古。地脉供长年，百岁未朽腐。或仙隐子孙，因而信远祖。倘欲穷津源，在在行遗补。渌萝十数峰，蟠虬与蹲虎。参差峭伏间，猜侣莫自主。千百小石峦，逐江乱吞吐。岩花散斑驳，龛壁敞堂庑。何乃寄神功，随处经鬼斧。全体窥洞奥，兹得其一股。觅路桃花溪，村烟约炊午。微生几席云，烝湿暗山雨。苔径石梯迂，私忆假毛羽。旁壑可容舟，即宜通秘府。惜此水盈盈，往迹略渔父。毕究崎岖行，林泉深跋扈。性与禽鸟浃，孤虑猿猱侮。方亭抚残局，伊人越玄圃。桥真掩蛇足，池沬爽龙煦。千古无负心，丰碑摹石鼓。大士接引功，环山白鹦鹉。举是俱赘疣，思议别有取。五日十日游，足蹶目不睹。
游建山
作者：龙大维
朝代：明

扶杖登高睇望开，履沾馀雨印苍苔。琪花缀露穿岩出，瑶草披云傍谷隈。峰插碧霄孤鹜落，溪拖练色断霞来。采芝卧石飧仙句，坐看云中驾鹤回。
万寿节
作者：龙宣和
朝代：明

万里趋朝日，山呼祝圣年。心依霄汉远，花簇岁华鲜。礼乐唐虞际，冠裳雨露边。庆成荷殊眷，前席动星缠。
元日喜雪次同年湛甘泉宗伯韵
作者：龙宣和
朝代：明

瑞映三阳泰，花飞六合同。风尘埋欲尽，霁色浩无穷。斜压琼枝堕，轻飘玉宇空。感时思报称，退食敢忘公。
题洛伽山
作者：龙德孚
朝代：明
体裁：七言律诗

望来鳌柱淼无涯，海上孤悬小白华。说法堂高开宝藏，潮音洞迥涌金沙。扶桑夜沸三更日，祗树光生五色霞。我亦有冠惭未挂，梅岑何处觅丹砂。
铁桥图歌
作者：龙文光
朝代：明
体裁：古风

递斜风竹萧萧影，茶杯酌月无醉醒。短檠乱取案头书，奇哉铁桥盘江之新图。但见鍊铁为绳飞梁亘千古，嗟我铸士安得此洪炉。狂涛骇浪不为虐兮，凡今之人亦往往而欢呼。晨钟暮鼓相窾坎以镗鎝，丹岩翠巘疑绕缘而萦纡。未能登桥而远眺兮穷斯图之所列，试冥想乎其间兮云梢鸟背高莫及，览胜便思割一区。丈夫何地无建立，毋乃怠荒随隙驹。我闻有志事竟成，如公岂非铮铮儒。吁嗟铁桥兮自古劲节似君少，为我支撑颓波束纤趋。
题魁岩
作者：龙溪冯氏
朝代：明

胜形开太古，灵养得魁岩。自是两仪里，风长日月函。
题南台
作者：龙玉泉
朝代：明
体裁：五言绝句

秋松落层阴，秋水荡寒碧。一曲紫瑶琴，空山暮天寂。
和南村春兴
作者：龙瑄
朝代：明

朝来携杖到前溪，风暖花香满袖携。郭索近晴穿草出，钩辀长日隔林啼。松阴野庙将春社，茅屋人家正午鸡。眼底韶光尽诗景，酒庐僧舍漫留题。
客夜
作者：龙瑄
朝代：明

寂寥孤馆掩黄昏，满抱羁愁谁与论。时候早寒淮北地，田庐多润海边村。天凝蜃气朝犹暗，风杂潮声夜复喧。几夜强眠眠不得，拥炉枯坐欲销魂。
山居雪中
作者：龙瑄
朝代：明

风抱茅檐雪拥门，山居牢落易黄昏。平头踏冻舂粳米，榾柮煨烟煮菜根。万事由他愁不得，一寒如此乐犹存。清欢今夜须拚醉，倾倒何妨瓮酒浑。
平乐府
作者：龙瑄
朝代：明

凄凄烟雨岭南天，翠壁青林断复连。山县总荒兵火后，土民还住贼巢边。车筒昼夜翻江水，刀具春秋种石田。幸际时和太平日，不须鸡骨预占年。
荆山乡思
作者：龙瑄
朝代：明

驿厅长昼思依依，坐看晴檐柳絮飞。斜日鸟呼春不住，东风雁比客先归。山程迢递淹征辔，野水微茫梦钓矶。却忆旧居江口市，雨香蘋藻鲚鱼肥。
南归闻雁
作者：龙膺
朝代：明
体裁：七言绝句

征人家近住潇湘，枫叶初丹橘柚黄。凭尔先将归信寄，莫言风雨隔衡阳。
赠冯定庵大参分藩衡永长句
作者：龙膺
朝代：明
体裁：古风

男儿生不逢辰委山泽，浊流皮相苦侵迫。汗蠖难容横海鳞，冥飞甘铩凌霄翮。众醉人翻嫉屈醒，守玄世顾嘲扬白。畏景飙驰岁月新，尘情波诡乾坤窄。褰裳肯类跋狼胡，泣璞从渠猜鼠腊。已分干旄避吾门，更嗟剡牍削予迹。裹足宁为岩穴逃，息心迥与市朝隔。芰荷置就束绯袍，竹箨裁将抛墨帻。坐拥图书抵百城，友依洞壑投三益。拓落馀生祗自怜，摧残此道凭谁惜。何期持节大冯君，生平爱士真成癖。翩翩骚雅领兰台，矫矫神仙下桐柏。两朝藻润独昂藏，八极苍茫恣挥斥。其如灾沴咨荐饥，宛切痌瘝视由溺。星急爰书手抹批，云蒸畚锸躬经画。永赖陂渠颂白公，于蕃疆土歌申伯。每矜苦海作津梁，夙历膻乡茹冰檗。四方负笈无乃繁，日答百函亦何剧。高义倾囊急友生，虚怀倒屣迎逢掖。折简亲挥孔闿文，题封广置郑庄驿。垂橐惟馀买赋钱，减驺间命登山屐。遂勤物色到烟霞，幸奉仪型侍朝夕。寸札飞来耀吉光，片辞吐出滋丹液。诣许尝停刘尹车，见歆数改幼舆席。不厌诙谈树齿颊，最怜慷慨披肝膈。柳浪过询绣佛庐，花村载款渔仙栅。啸咏风回万壑清，轩渠日射千山碧。试拂珠岩读断碑，聊参玉版炊香积。穆穆情知雾隐宜，悠悠心与天游适。来狎鸥鱼暂主盟，去愁猿鹤长离索。忽闻新命紫薇堂，恰羡仍通群玉籍。探奇好访愚公溪，乘暇还寻漫郎宅。毂推方朔善察眉，冠弹贡禹喜加额。拭目文章遍斗南，翘首卿云去天尺。开府楼阶若个登，平津阁许何时辟。徒怀杜母语不休，欲借寇君叹无筴。祖饯惟斟丹井泉，压船拟赠清溪石。言将汗漫游朱陵，公为地主予散客。直欲遍揽七十二芙蓉，闭困烦呼巨灵擘。月白潇湘一雁回，天柱峰头挟双舄。
赠天竺比邱梵名娑羯延主北禅古刹十六韵
作者：龙膺
朝代：明

世阅三千外，程逾十万强。须弥经日月，沙界饱风霜。崭崄攀猱狖，岩穷狎虎狼。佩镰炊石火，洗钵漱冰浆。赤脚寒无著，华颠岁亦忘。芜菁烹作糁，毡罽绩为裳。吹角驱魔鬼，持珠诵法王。唐音通呗咒，胡语省迎将。细齿如童龀，庞眉自老苍。娑婆同印度，膻浊混氐羌。二伴来殊域，三生话旧邦。黧皮俱瘦肋，绀目并凹眶。合掌跏趺惯，垂腰辫发长。慈悲无怨爱，解脱得清凉。为说宰官法，偕登选佛场。北禅金布地，卓锡待支郎。
人月圆
作者：龙辅
朝代：明

凭栏却讶春归早，辜负养花天。青黏天外，绿啼雨后，红褪风前。墙围蕉叶，径抽粉箨，窗簸榆钱。懒寻双陆，冷抛蹴鞠，闲挂秋千。
冬至
作者：龙辅
朝代：明
体裁：诗

冬至宵难短，孤眠恨自长。
枕单寒入梦，窗破月窥床。
南歌子
作者：龙辅
朝代：明

绿沁琉璃带，红摇玳瑁钗。下阶无语立苍苔。昨夜银塘雨洗、露桃开。回脸遮星靥，偎人泥粉腮。真珠帘捲有谁来。两两旧巢宫燕、掠泥回。
相见欢
作者：龙辅
朝代：明
体裁：词

小鬟衫着轻罗。发如螺。睡起钗偏髻倒、唤娘梳。心上事，春前景，闷中过。打叠闲情别绪、教鹦哥。
相见欢
作者：龙辅
朝代：明

雏鹂啄下红樱。曲栏晴。笑取泥金小扇、扑蜻蜓。牵得住，推不去，是春情。多少柔肠嘱咐、护花铃。
阮郎归
作者：龙辅
朝代：明

东风吹送隔溪箫。柳丝红板桥。淡云推月上花稍。桥门树影摇。凭碧槛，待春潮。圆沙小浪高。船头漾水弄长篙。心惊猧犬嗥。
阮郎归·署斋晚眺
作者：龙辅
朝代：明

幽禽避雨噪虚檐。风掀半捲帘。落花如梦草微酣。远山柔绿黏。棋懒赌，韵慵拈。博山金灺添。小鬟偷粉启香奁。学人眉晕尖。
姑苏道中
作者：龙霓
朝代：明
体裁：五言律诗

又从书剑去，旅梦落金阊。野鹤巢难定，春蚕茧自忙。空江鸣急濑，高树隐斜阳。归计何时决，《移文》动草堂。
登黄鹤楼次李西涯相国韵
作者：龚三益
朝代：明
体裁：古风

仙人到处堪栖泊，幻出白云与黄鹤。鹤去楼空事若何？江天一望成寥廓。蛇蟠龟锁谁开凿？凤凰鹦鹉相缠络。戛羽回翔仙枣亭，振衣俯视晴川阁。隔江大别起孤峰，蛟龙跋浪冯夷宫。帆樯远自五湖至，烟霞暗与三湘通。襟带高深浩无极，凭阑飒飒生雄风。屈原宋玉久不作，独有崔颢称诗翁。朝来衔命罗群彦，棘闱深锁秋过半。藟草千龄伴药笼，丹砂五色凝柔翰。物色由来重楚材，江山隐隐菁华见。白华聊辞眯目讥，熊湘倘复开生面。兹辰把臂共登临，愿借并刀裁匹练。酾酒还招跨鹤人，冉冉乘云下霄汉。
偕汤比部觉轩同登泰山因作登岱歌以纪胜
作者：龚勉
朝代：明
体裁：古风

我适登泰山，三月春欲暮。万里来长风，当空捲云雾。须臾雾尽见山色，苍翠参天与天逼。层层石磴蹑云升，万壑千崖转奇特。御道萦回六龙舞，峭壁飞泉挂瀑布。遥看一坞桃花红，却疑又入桃源路。大夫松，何落落，无字碑，何巍巍。秦皇汉帝今安在，惟有此松此碑无倾颓。巑岏怪石满山立，磨崖字久苍苔湿。灵山秘迹不可穷，深岩时有蛟龙蛰。振衣再上最高峰，大地山河一望中。眼空不啻小天下，独超太古窥鸿濛。东向蓬莱但咫尺，西顾昆崙近可陟。赤城王屋眉睫间，烟霞缭绕登山屐。胜游至此何快哉，排空大叫天门开。云端玉女两两下，招我直上金银台。顾我自愧尘凡质，稽首群仙谢非及。惟愿投簪学向平，遍游名山栖少室。
清源道中怀李虚谷处州
作者：龚勉
朝代：明

晚天连远树，宿鸟各投群。清吹绕流水，征帆拂暮云。归程难预计，独酌易成醺。惟有怀人意，萧然坐夜分。
游峄阳
作者：龚勉
朝代：明
体裁：古风

客子长安归，探奇兴不浅。纡道访峄阳，停骖登绝巘。兹山宇内奇，灵秘自天阐。层崖谁叠成，危石似神转。峰峦参以差，错落翠加点。洞壑空且明，玲珑玉交剪。白云岭上深，青莲尘外展。神物遗孤桐，生枝世称罕。梵乐悬石钟，不扣声亦远。面面发烟霞，处处积苔藓。涧中流羽觞，花间吠仙犬。孔颜昔幽栖，授受垂世典。兹乐端可寻，永言弃轩冕。
送王令泉武库出守永州
作者：龚勉
朝代：明

仙郎戎政擅才名，简命熊幡向楚城。车骑旧瞻司马节，襜帷新识使君旌。九嶷南接湘江远，五岭东连粤路平。遥想行春风日好，瘴烟消尽百花明。
重修三过堂次原韵三首·其一
作者：龚勉
朝代：明
体裁：七言律诗

苏公遗迹觉林中，岁久荒凉戏牧童。三过题诗浑是梦，千年觅胜总成空。山僧已入忘言境，词客还多琢句功。景仰高风难再挹，遥瞻明月起林东。
重修三过堂次原韵三首·其三
作者：龚勉
朝代：明
体裁：七言律诗

学古原非尘世侣，高踪未许俗人寻。虚堂鸟雀争来往，野寺松筠自古今。一榻白云新庙貌，半窗明月旧禅心。我来聊致蘋蘩意，此日瞻依思独深。
重修三过堂次原韵三首·其二
作者：龚勉
朝代：明
体裁：七言律诗

古寺幽藏郭外村，萧条萝薜满山门。世无披老还谁过，坐有文公可再论。吊古共看碑上句，感时且倒月中尊。坐来不觉诸天暝，忽听疏钟动梵言。
长水法师墓
作者：龚勉
朝代：明
体裁：五言绝句

文杏过参天，下有长水墓。长水日夜流，真诠谁了悟。
立秋
作者：龚勖
朝代：明
体裁：七言绝句

烟云黯惨仲宣楼，荏苒年华逝水流。白首乡山千里外，满城风雨又新秋。
塞上曲
作者：龚士骧
朝代：明

星汉盈盈望故乡，梦惊刁斗在辽阳。谁将一片深闺月，散作长城万里霜。
惜取
作者：龚士骧
朝代：明
体裁：五言绝句

惜取檐前叶，休教落地轻。夜窗留听雨，叶叶是秋声。
西湖曲
作者：龚士骧
朝代：明

六桥罗绮媚晴霞，彩袖风偏一向斜。四百亭台何处胜，香车未到莫飞花。
感事
作者：龚廷祥
朝代：明

灵武中兴日，同仇共卧薪。勤王青海马，闲道白衣人。但恃江山险，都忘丧乱频。南朝歌舞地，醉杀后庭春。
登黄鹤楼
作者：龚弘
朝代：明
体裁：五言律诗

天近地逾远，霞飞拂睫红。高明谁继武，虚旷自生风。世路烟尘底，江山指顾中。八窗通鸟道，飞翼任西东。
题凤凰山
作者：龚懋贤
朝代：明
体裁：七言绝句

岫出青天水一湾，相传道是凤凰山。年来多种梧桐树，伫听鸣阳动八寰。